
Europski parlament,
–	uzimajući u obzir Prijedlog Komisije upućen Europskom parlamentu i Vijeću (COM(2023)0269),
–	uzimajući u obzir članak 294. stavak 2. i članak 100. stavak 2. Ugovora o funkcioniranju Europske unije, u skladu s kojima je Komisija podnijela Prijedlog Parlamentu (C9‑0190/2023),
–	uzimajući u obzir članak 294. stavak 3. Ugovora o funkcioniranju Europske unije,
–	uzimajući u obzir mišljenje Gospodarskoga i socijalnog odbora od 20. rujna 2023.[footnoteRef:1], [1:  	SL C, C/2023/873, 8.12.2023, ELI: http://data.europa.eu/eli/C/2023/873/oj .] 

–	nakon savjetovanja s Odborom regija,
–	uzimajući u obzir članak 59. Poslovnika,
–	uzimajući u obzir mišljenja Odbora za proračune i Odbora za ribarstvo,
–	uzimajući u obzir izvješće Odbora za promet i turizam (A9‑0423/2023),
1.	usvaja sljedeće stajalište u prvom čitanju;
2.	poziva Komisiju da predmet ponovno uputi Parlamentu ako zamijeni, bitno izmijeni ili namjerava bitno izmijeniti svoj Prijedlog;
3.	nalaže svojoj predsjednici da stajalište Parlamenta proslijedi Vijeću, Komisiji i nacionalnim parlamentima.








P9_TC1-COD(2023)0163
Stajalište Europskog parlamenta usvojeno u prvom čitanju 12. ožujka 2024. radi donošenja Uredbe (EU) 2024/... Europskog parlamenta i Vijeća o Europskoj agenciji za pomorsku sigurnost i stavljanju izvan snage Uredbe (EZ) br. 1406/2002
(Tekst značajan za EGP)
EUROPSKI PARLAMENT I VIJEĆE EUROPSKE UNIJE,
uzimajući u obzir Ugovor o funkcioniranju Europske unije, a posebno njegov članak 100. stavak 2.,
uzimajući u obzir prijedlog Europske komisije,
nakon prosljeđivanja nacrta zakonodavnog akta nacionalnim parlamentima,
uzimajući u obzir mišljenje Europskoga gospodarskog i socijalnog odbora[footnoteRef:2], [2: 	SL C , , str. .] 

uzimajući u obzir mišljenje Odbora regija[footnoteRef:3], [3: 	SL C , , str. .] 

u skladu s redovnim zakonodavnim postupkom,


budući da:
(1)	U Uniji je donesen niz zakonodavnih mjera kako bi se poboljšala pomorska sigurnost i zaštita, promicala održivost, među ostalim sprečavanjem onečišćenja, i dekarbonizacija pomorskog prometa, te olakšala razmjena informacija i digitalizacija pomorskog sektora. Da bi bile učinkovite, te bi se zakonodavne mjere trebale ispravno i ujednačeno primjenjivati u cijeloj Uniji. Time bi se osigurali ravnopravni uvjeti, ograničilo narušavanje tržišnog natjecanja zbog gospodarskih prednosti koje imaju brodovi koji ne zadovoljavaju propise i nagradili istinski sudionici pomorskog prometa.
(1a)	U sektoru ribarstva bilježe se visoke stope nesreća s visokim stupnjem smrtnosti te je jasno da osposobljavanje ribara u području sigurnosti na radu ima važnu ulogu. [Am. 1.]
(2)	Kako bi se ti ciljevi ostvarili potreban je intenzivan rad tehničke prirode pod vodstvom specijaliziranog tijela. Zbog toga je u kontekstu drugog „paketa Erika” iz 2002. bilo potrebno osnovati europsku agenciju u skladu s postojećim institucionalnim okvirom i uz uvažavanje odgovornosti i prava država članica kao država zastave, država luke i obalnih država kako bi se osigurala visoka, jedinstvena i učinkovita razina pomorske sigurnosti i sprečavanja onečišćenja s brodova.


(3)	Uredbom (EZ) br. 1406/2002 Europskog parlamenta i Vijeća[footnoteRef:4] osnovana je Europska agencija za pomorsku sigurnost („Agencija”) u svrhu pružanja potpore Komisiji i državama članicama u učinkovitoj provedbi na razini Unije zakonodavstva u područjima pomorske sigurnosti i sprečavanja onečišćenja odgovarajućim posjetima državama članicama kako bi se osiguralo praćenje relevantnog zakonodavstva, provođenje osposobljavanja i izgradnja kapaciteta. [4: 	Uredba (EZ) br. 1406/2002 Europskog parlamenta i Vijeća od 27. lipnja 2002. o osnivanju Europske agencije za pomorsku sigurnost (SL L 208, 5.8.2002., str. 1.).] 

(4)	Nakon osnivanja Agencije 2002. zakonodavstvo Unije u područjima pomorske sigurnosti, održivosti i sprečavanja onečišćenja znatno se proširilo, što je za posljedicu imalo pet izmjena mandata Agencije.


(5)	Agencija je od 2013. nastavila znatno širiti svoje zadaće izvršavanjem relevantnih pomoćnih zadaća propisanih u članku 2.a Uredbe (EZ) br. 1406/2002 ili podnošenjem zahtjeva za tehničku pomoć Komisiji i državama članicama, posebno u području dekarbonizacije i digitalizacije pomorskog sektora. Osim toga, izmjene direktiva 2005/35/EZ[footnoteRef:5], 2009/16/EZ[footnoteRef:6], 2009/18/EZ[footnoteRef:7] i 2009/21/EZ[footnoteRef:8] Europskog parlamenta i Vijeća izravno utječu na zadaće Agencije. Tim se direktivama posebno predviđa obavljanje zadaća Agencije povezanih s onečišćenjem mora s brodova, sustavom nadzora države luke na razini Unije, djelovanjem država članica u pogledu istraga pomorskih nesreća u vodama Unije i obvezama država članica kao država zastave. [5: 	Direktiva 2005/35/EZ Europskog parlamenta i Vijeća od 7. rujna 2005. o onečišćenju s brodova i uvođenju sankcija, uključujući i kaznene sankcije, za kažnjiva djela onečišćenja (SL L 255, 30.9.2005., str. 11.).]  [6: 	Direktiva 2009/16/EZ Europskog parlamenta i Vijeća od 23. travnja 2009. o nadzoru države luke (SL L 131, 28.5.2009., str. 57.).]  [7: 	Direktiva 2009/18/EZ Europskog parlamenta i Vijeća od 23. travnja 2009. o određivanju temeljnih načela o istraživanju nesreća u području pomorskog prometa i o izmjeni Direktive Vijeća 1999/35/EZ i Direktive 2002/59/EZ Europskog parlamenta i Vijeća (SL L 131, 28.5.2009., str. 114.).]  [8: 	Direktiva 2009/21/EZ Europskog parlamenta i Vijeća od 23. travnja 2009. o ispunjavanju zahtjeva države zastave (SL L 131, 28.5.2009., str. 132.).] 

(6)	Osim toga, administrativno i financijsko upravljanje Agencijom potrebno je uskladiti s međuinstitucijskim sporazumom o upravljanju decentraliziranim agencijama[footnoteRef:9] i okvirnom financijskom uredbom za decentralizirana tijela Unije.[footnoteRef:10] [9: 	https://european-union.europa.eu/system/files/2022-06/joint_statement_on_decentralised_agencies_en.pdf]  [10: 	Delegirana uredba Komisije (EU) 2019/715 od 18. prosinca 2018. o okvirnoj financijskoj uredbi za tijela osnovana na temelju UFEU-a i Ugovora o Euratomu na koja se upućuje u članku 70. Uredbe (EU, Euratom) 2018/1046 Europskog parlamenta i Vijeća (SL L 122, 10.5.2019., str. 1.).] 



(7)	Zbog znatnih promjena u kontekstu prethodno navedenih izmjena primjereno je staviti izvan snage Uredbu (EZ) br. 1406/2002 i zamijeniti je novim pravnim aktom.
(8)	Agencija je prvotno osnovana kako bi pridonijela osiguravanju visoke razine pomorske sigurnosti u cijeloj Uniji i pomogla u sprečavanju onečišćenja s brodova, a kasnije i s naftnih i plinskih postrojenja. Iako se i dalje pojačano radilo na tim ciljevima uz promicanje pomorske sigurnosti, Agencija se posljednjih godina usredotočila na podupiranje regulatornih promjena u području dekarbonizacije i digitalizacije pomorskog prometa, uključujući lučka područja, što je razlog za dodavanje tih područja općim ciljevima Agencije, čime bi joj se omogućilo da pridonese ostvarenju ciljeva usporedne zelene i digitalne tranzicije industrije. Isto tako, ključna uloga Agencije u postizanju informiranosti o stanju pomorstvu putem satelitskih snimaka i rada s daljinski upravljanim zrakoplovnim sustavima opravdava dodavanje relevantnog općeg cilja Agencije. [Am. 2.]


(9)	U okviru ovih ciljeva trebala bi se definirati područja djelovanja Agencije u pružanju tehničke i operativne pomoći Komisiji i državama članicama radi provedbe politika Unije u području pomorstva.
(10)	Kako bi u potpunosti postigla te ciljeve, Agencija treba obavljati posebne zadaće u području pomorske sigurnosti, sprečavanja onečišćenja s brodova, održivosti, dekarbonizacije pomorskog sektora, kibersigurnosti, pomorskog nadzora i kriznih situacija na moru te promicanja digitalizacije i olakšavanja razmjene podataka u području pomorstva. Pri obavljanju tih zadaća Agencija bi trebala obratiti pozornost na posebnosti različitih vrsta pomorskih aktivnosti, s posebnim naglaskom na uvjetima koji se primjenjuju na sektor ribarstva. [Am. 3.]


(11)	Osim posebnih zadaća, Agencija bi na zahtjev Komisije ili država članica trebala pružati horizontalnu tehničku potporu u provedbi bilo koje zadaće koja je u okviru njezinih nadležnosti i ciljeva, a koja proizlazi iz budućih potreba i promjena na razini Unije unutar područja primjene pomorskog zakonodavstva. Za te dodatne zadaće potrebno je razmotriti dostupne ljudske i financijske resurse koje bi Upravni odbor Agencije trebao uzeti u obzir prije nego što ih odluči uvrstiti u jedinstveni programski dokument Agencije u okviru njezina godišnjeg ili višegodišnjeg programa rada. Stoga bi nove dodatne zadaće trebale biti popraćene financijskim izvještajem za zakonodavni akt, koji bi se podnio zakonodavnim i proračunskim tijelima. Time bi se osiguralo da se određenim zadaćama koje čine temelj Agencije prema potrebi može dati prednost. [Am. 4.]
(11a)	Agencija bi pri obavljanju svojih zadaća posebnu pozornost trebala posvetiti sektoru ribarstva jer on ima važan gospodarski i socijalni učinak u EU-u. Konkretno, ribarska plovila i radnici u velikoj su mjeri izloženi rizicima za pomorsku sigurnost i imaju važnu ulogu u zelenoj tranziciji. [Am. 5.]


(12)	Agencija je predvodnik u pogledu tehničkog stručnog znanja u područjima svoje nadležnosti te bi stoga trebala državama članicama osigurati aktivnosti osposobljavanja i izgradnje kapaciteta osmišljavanjem tečajeva sa zajedničkim temeljnim planom i programom i upotrebom tehnološki najnaprednijih alata u njihovoj provedbi. Agencija bi, među ostalim, trebala podupirati osposobljavanje inspektora koji obavljaju nadzor države luke u državama članicama i službenika uprava države zastave za provođenje ciljanih inspekcijskih pregleda povezanih s provedbom i izvršenjem Konvencije o radu pomoraca iz 2006. u vezi s ostvarivanjem prava pomoraca te uvjetima rada i života na brodovima. Kako bi se povećala privlačnost pomorskih zanimanja, Agencija bi trebala procijeniti izgradnju mreže koja obuhvaća akademsku zajednicu i sve druge ustanove koje pružaju odgovarajuće kvalifikacije za promicanje potreba cjeloživotnog učenja. [Am. 6.]
(13)	To tehničko stručno znanje Agencije trebalo bi dodatno produbljivati provođenjem istraživanja u području pomorstva i sudjelovanjem u relevantnim aktivnostima Unije u tom području. Agencija bi trebala proaktivnim pristupom pridonijeti ciljevima poboljšanja pomorske sigurnosti, zaštite, dekarbonizacije pomorskog prometa i morskih luka te sprečavanja onečišćenja s brodova. S tim u vezi, Agencija bi mogla izdati relevantne neobvezujuće smjernice, preporuke ili priručnike koji bi mogli pomoći Komisiji, državama članicama i/ili pomorskoj industriji u postizanju tih ciljeva. [Am. 7.]


(14)	Kad je riječ o pomorskoj sigurnosti, Agencija bi trebala osmisliti proaktivan pristup utvrđivanju sigurnosnih rizika i izazova na temelju kojeg bi svake tri godine Komisiji trebala podnijeti izvješće o napretku u području pomorske sigurnosti. Nadalje, Agencija bi trebala nastaviti pomagati Komisiji i državama članicama u provedbi relevantnog zakonodavstva Unije, posebno u područjima obveza države zastave i države luke, izravnog podupiranja istraživanja pomorskih nesreća, sigurnosti putničkih brodova, priznatih organizacija i pomorske opreme. Naposljetku, Agencija bi trebala zauzeti proaktivnu ulogu kako bi poduprla uvođenje autonomnih i automatiziranih površinskih brodova, a važno je i da radi na prikupljanju dodatnih podataka u području osposobljavanja pomoraca i izdavanja svjedodžbi pomorcima te Konvencije o radu pomoraca (2006.). [Am. 8.]
(14a)	Poziva Komisiju da u pravo EU-a prenese Međunarodnu konvenciju IMO-a o standardima osposobljavanja, izdavanju svjedodžbi i držanju straže osoblja na ribarskim brodovima (STCW-F iz 1995.) kako bi se uspostavio usklađen okvir za minimalnu razinu osposobljavanja ribara u Europi. [Am. 9.]


(15)	Od posljednje velike izmjene Uredbe 2013. došlo je do znatnih zakonodavnih promjena u pomorskom sektoru u pogledu održivosti. Uz zadaće koje su dosad bile obuhvaćene mandatom Agencije, kao što su sprečavanje onečišćenja s brodova i s naftnih i plinskih postrojenja, što je Agencija činila uglavnom putem sustava CleanSeaNet, Agencija bi trebala nastaviti pomagati Komisiji u provedbi Direktive (EU) 2019/883 Europskog parlamenta i Vijeća[footnoteRef:11] tako što će tu zadaću prenijeti u svoj ažurirani mandat. Nadalje, prijeko je potrebno da Agencija nastavi pomagati u provedbi elemenata koji se odnose na pomorski promet iz direktiva 2008/56/EZ[footnoteRef:12] i (EU) 2016/802[footnoteRef:13] Europskog parlamenta i Vijeća. Ta dva područja, zajedno sa sudjelovanjem Agencije u prikupljanju, analizi i razmjeni podataka o emisijama dušikovih oksida (NOX) s brodova, važna su za promicanje održivosti u pomorskom sektoru za koju bi Agencija trebala svake tri godine dostaviti izvješće o postignutom napretku. [11: 	Direktiva (EU) 2019/883 Europskog parlamenta i Vijeća od 17. travnja 2019. o lučkim uređajima za prihvat isporuke brodskog otpada, izmjeni Direktive 2010/65/EU i stavljanju izvan snage Direktive 2000/59/EZ (SL L 151, 7.6.2019., str. 116.).]  [12: 	Direktiva 2008/56/EZ Europskog parlamenta i Vijeća od 17. lipnja 2008. o uspostavljanju okvira za djelovanje Zajednice u području politike morskog okoliša (Okvirna direktiva o pomorskoj strategiji) (SL L 164, 25.6.2008., str. 19.).]  [13: 	Direktiva (EU) 2016/802 Europskog parlamenta i Vijeća od 11. svibnja 2016. o smanjenju sadržaja sumpora u određenim tekućim gorivima (SL L 132, 21.5.2016., str. 58.).] 



(16)	Kad je riječ o dekarbonizaciji sektora pomorskog prometa, trenutačno se naporno radi na ograničavanju globalnih emisija uzrokovanih pomorskim prometom u okviru Međunarodne pomorske organizacije (IMO) i trebalo bi ustrajati u tome, među ostalim brzom provedbom Početne strategije IMO-a za smanjenje emisija stakleničkih plinova s brodova donesene 2018. U tijeku su rasprave o načinima provedbe tog cilja u praksi, kao i o reviziji. Te rasprave obuhvaćaju mogućnost revizije početne strategije i nude priliku za promišljanje o ambicijama Unije na međunarodnoj razini i važnosti osiguravanja jednakih uvjeta na globalnoj razini koji bi doveli do jačanja pomorske konkurentnosti EU-a. Oblikovan je skup politika i zakonodavnih prijedloga na razini Unije za potporu dekarbonizaciji i daljnje promicanje održivosti pomorskog sektora, što se posebno očituje u europskom zelenom planu, Strategiji za održivu i pametnu mobilnost, paketu „Spremni za 55 %” i strategiji za postizanje nulte stope onečišćenja. Kao rezultat toga, potreba za smanjenjem emisija stakleničkih plinova iz pomorskog sektora trebala bi biti obuhvaćena mandatom Agencije. [Am. 10.]


(17)	Stoga, iako bi Agencija trebala nastaviti podupirati Komisiju i države članice u provedbi Uredbe (EU) 2015/757 Europskog parlamenta i Vijeća[footnoteRef:14], trebala bi dodatno pomoći u provedbi novih regulatornih mjera za dekarbonizaciju sektora pomorskog prometa koje su dio zakonodavnog paketa „Spremni za 55 %”, poput Uredbe [...] o uporabi obnovljivih i niskougljičnih goriva u pomorskom prometu, kao i elemenata povezanih s pomorskim prometom iz Direktive 2003/87/EZ Europskog parlamenta i Vijeća[footnoteRef:15] o uspostavi sustava trgovanja emisijskim jedinicama stakleničkih plinova unutar Unije. To uključuje praćenje i izvješćivanje o učincima sustava EU-a za trgovanje emisijama u pomorskom prometu i inicijative FuelEU Maritime na lučki promet, izbjegavanje luka i preusmjeravanje prometa na luke pretovara u trećim zemljama na štetu luka EU-a. Agencija bi trebala i dalje biti predvodnik u pogledu stručnog znanja na razini Unije kako bi pomogla u prijelazu sektora na obnovljiva i niskougljična goriva provođenjem istraživanja i izradom smjernica o primjeni i uvođenju održivih alternativnih izvora energije za brodove, uključujući i povezane infrastrukture u lučkim područjima, opskrbu brodova električnom energijom s kopna, kao i u pogledu uvođenja rješenja za energetsku učinkovitost i pogon uz pomoć vjetra, solarne energije i kinetičkih valova. To uključuje i nove tehnologije za smanjenje emisija stakleničkih plinova, kao što su prakse hvatanja ugljika na brodu i energetske učinkovitosti, kao što je spora plovidba (engl. „slow steaming”). Nadalje, trebala bi dijeliti i svoje stručno znanje o rizicima povezanima sa sigurnošću u lukama, opskrbom gorivom i skladištenjem, upotrebi održivih alternativnih goriva te tehnološkim i regulatornim preprekama. Kako bi se pratio i omogućio napredak u području dekarbonizacije sektora pomorskog prometa i lučkih područja, Agencija bi svake tri godine trebala izvješćivati Komisiju i Parlament o tome što poduzima u pogledu smanjenja emisija stakleničkih plinova i dati preporuke koje bi mogla imati. Agencija bi također trebala izvješćivati o svim administrativnim i praktičnim poteškoćama s kojima su se države članice suočile u provedbi povezanih zakonodavnih akata. [Am. 11.] [14: 	Uredba (EU) 2015/757 Europskog parlamenta i Vijeća od 29. travnja 2015. o praćenju emisija ugljikova dioksida iz pomorskog prometa, izvješćivanju o njima i njihovoj verifikaciji te o izmjeni Direktive 2009/16/EZ (SL L 123, 19.5.2015., str. 55.).]  [15: 	Direktiva 2003/87/EZ Europskog parlamenta i Vijeća od 13. listopada 2003. o uspostavi sustava trgovanja emisijskim jedinicama stakleničkih plinova unutar Unije i o izmjeni Direktive Vijeća 96/61/EZ (SL L 275, 25.10.2003., str. 32.).] 

(18)	U području pomorske sigurnosti Agencija bi trebala nastaviti pružati tehničku pomoć u inspekcijskim pregledima Komisije u okviru Uredbe (EZ) br. 725/2004 Europskog parlamenta i Vijeća[footnoteRef:16] o jačanju sigurnosne zaštite brodova i luka. S obzirom na to da je broj kibersigurnosnih incidenata u pomorskom sektoru znatno porastao posljednjih godina, Agencija bi trebala pomoći Uniji koja radi na tome da pojača otpornost u pogledusprečavanju kibersigurnosnih incidenata da pojača kibernetičku otpornost u pomorskom sektoru izradom smjernica te olakšavanjem razmjene najboljih praksi i informacija o kibersigurnosnim incidentima među državama članicama. [Am. 12.] [16: 	Uredba (EZ) br. 725/2004 Europskog parlamenta i Vijeća od 31. ožujka 2004. o jačanju sigurnosne zaštite brodova i luka, SL L 129, 29.4.2004., str. 6.] 



(19)	Agencija bi i dalje trebala pružati uslugu smještaja sustava za nadzor plovidbe i informacijskog sustava uspostavljenih na temelju Direktive 2002/59/EZ Europskog parlamenta i Vijeća[footnoteRef:17], uz druge sustave koji su osnova za postizanje informiranosti o stanju u pomorstvu. Prema tome, Agencija bi i dalje trebala imati ključnu ulogu u upravljanju komponentom pomorske sigurnosti programa Copernicus te bi trebala nastaviti primjenjivati najsuvremeniju dostupnu tehnologiju, kao što su daljinski upravljani zrakoplovni sustavi koji predstavljaju koristan alat za nadzor i praćenje državama članicama i drugim tijelima Unije. Uz navedeno, Agencija je pokazala svoju stratešku ulogu u osiguravanju informiranosti o stanju u pomorstvu tako što je pružila potporu u raznim krizama, kao što su pandemija bolesti COVID-19 i ruska ratna agresija na Ukrajinu. Stoga bi Agencija trebala voditi centar otvoren 24 sata dnevno i 7 dana u tjednu koji bi služio kao pomoć Komisiji i državama članicama u takvimi pružao informacije o mogućim i hitnim situacijama. Kako bi poduprla snažan i jedinstven odgovor Unije i njezinih država članica na agresivni rat Rusije protiv Ukrajine, Agencija bi, među ostalim, trebala pratiti sumnjivo ponašanje oko plinovoda i otkrivati izbjegavanje sankcija na moru. [Am. 13.] [17: 	Direktiva 2002/59/EZ Europskog parlamenta i Vijeća od 27. lipnja 2002. o uspostavi sustava nadzora plovidbe i informacijskog sustava Zajednice i stavljanju izvan snage Direktive Vijeća 93/75/EEZ (SL L 208, 5.8.2002., str. 10.).] 



(20)	Digitalizacija podataka dio je tehnološkog napretka u području prikupljanja i dijeljenja podataka kojom se želi pridonijeti smanjenju troškova, smanjenju administrativnog opterećenja i učinkovitoj upotrebi ljudskih resursa. Uvođenje i uporaba pomorskih autonomnih površinskih brodova (MASS) te digitalni i tehnološki razvoj pružaju čitav niz novih mogućnosti u pogledu prikupljanja podataka i upravljanja integriranim sustavima. Time se otvaraju mogućnosti za potencijalnu digitalizaciju, automatizaciju i standardizaciju nekih procesa, što bi moglo pridonijeti olakšavanju sigurnosti, zaštite, održivosti i učinkovitosti pomorskih operacija na razini Unije, uključujući mehanizme nadzora, a istodobno smanjiti administrativno opterećenje država članica. Agencija bi stoga, među ostalim, trebala olakšavati i promicati upotrebu elektroničkih certifikata, prikupljanje, bilježenje i procjenu tehničkih podataka, sustavno iskorištavanje postojećih baza podataka, uključujući njihovo uzajamno obogaćivanje upotrebom inovativnih informatičkih alata i umjetne inteligencije te, prema potrebi, razvoj dodatnih interoperabilnih baza podataka. [Am. 14.]


(21)	Radi ispravnog provođenja zadaća povjerenih Agenciji, njezini bi službenici trebali posjećivati države članice s namjerom praćenja sveukupnog funkcioniranja sustava Unije za pomorsku sigurnost i sprečavanje onečišćenja. Agencija bi trebala provoditi i inspekcijske preglede kako bi pomogla Komisiji u procjeni učinkovite provedbe prava Unije.
(22)	Komisiji i državama članicama možda će biti potrebna tehnička pomoć i stručno znanje u kontekstu IMO-a, Međunarodne organizacije rada (ILO) i Pariškog memoranduma o suglasnosti o nadzoru države luke, potpisanog 26. siječnja 1982. u Parizu („Pariški memorandum”). Stoga bi trebalo ojačati ulogu EMSA-e, posebno u okviru IMO-a, u kojem bi EMSA trebala prisustvovati i sudjelovati u raspravama. Isto tako, Komisiji će možda biti potrebna i tehnička pomoć Agencije u pružanju potpore trećim zemljama u području pomorstva, posebno u pogledu izgradnje kapaciteta i sredstava za sprečavanje i saniranje onečišćenja. Upravni odbor Agencije trebao bi biti zadužen za donošenje strategije za međunarodne odnose Agencije o pitanjima koja su u njezinoj nadležnosti, kao dio jedinstvenog programskog dokumenta. [Am. 15.]


(23)	Nacionalna tijela koja obavljaju funkcije obalne straže nadležna su za brojne zadaće koje mogu obuhvaćati pomorsku sigurnost, zaštitu, traganje i spašavanje na moru, nadzor državne granice na moru, kontrolu ribarstva, carinsku provjeru na moru, opće izvršavanje zakonodavstva na moru i zaštitu morskog okoliša. Agencija, Agencija za europsku graničnu i obalnu stražu, osnovana Uredbom (EU) 2019/1896 Europskog parlamenta i Vijeća[footnoteRef:18], i Europska agencija za kontrolu ribarstva, osnovana Uredbom (EU) 2019/473 Europskog parlamenta i Vijeća[footnoteRef:19], trebale bi stoga, u okviru svojih mandata, ojačati međusobnu suradnju i suradnju s nacionalnim tijelima koja obavljaju funkcije obalne straže kako bi poboljšale informiranost o stanju u pomorstvu te poduprle koherentno i troškovno učinkovito djelovanje pružanjem usluga, informacija, tehnologije, opreme i osposobljavanja te koordiniranjem višenamjenskih operacija, prikupljanjem podataka za znanstvena istraživanja, praćenjem europskih voda i provedbom programa suradnje s trećim zemljama. [Am. 16.] [18: 	Uredba (EU) 2019/1896 Europskog parlamenta i Vijeća od 13. studenoga 2019. o europskoj graničnoj i obalnoj straži i stavljanju izvan snage uredaba (EU) br. 1052/2013 i (EU) 2016/1624 (SL L 295, 14.11.2019., str. 1.).]  [19: 	Uredba (EU) 2019/473 Europskog parlamenta i Vijeća od 19. ožujka 2019. o Europskoj agenciji za kontrolu ribarstva (SL L 83, 25.3.2019., str. 18.).] 



(24)	Provedba ove Uredbe ne bi trebala utjecati na podjelu nadležnosti između Unije i država članica, ni na obveze država članica na temelju međunarodnih konvencija, kao što su Konvencija Ujedinjenih naroda o pravu mora, Međunarodna konvencija o zaštiti ljudskih života na moru, Međunarodna konvencija o traganju i spašavanju na moru, Međunarodna konvencija o sprječavanju onečišćenja s brodova, Međunarodna konvencija o standardima izobrazbe, izdavanju svjedodžbi i držanju straže pomoraca te drugi relevantni međunarodni instrumenti iz područja pomorstva.


(25)	Kako bi se racionalizirao postupak odlučivanja u Agenciji i pridonijelo jačanju učinkovitosti i djelotvornosti, trebalo bi uspostaviti upravljačku strukturu na dvije razine. U tu svrhu države članice i Komisija trebale bi imati svoje predstavnike u Upravnom odboru koji bi imao potrebne ovlasti, uključujući ovlast donošenja proračuna i odobravanja programskog dokumenta. Europski parlament također bi trebao imati predstavnika u svojstvu promatrača. Upravni odbor trebao bi davati opće smjernice za aktivnosti Agencije i trebao bi biti aktivnije uključen u nadgledanje tih aktivnosti, u cilju pojačavanja nadzora nad administrativnim i proračunskim pitanjima. Trebalo bi osnovati manji Izvršni odbor koji bi imao zadaće pripremanja sastanaka Upravnog odbora na prikladan način te pružanja potpore njegovom postupku odlučivanja. Ovlasti Izvršnog odbora trebalo bi utvrditi u okviru mandata koji treba donijeti Upravni odbor te bi one, kada je to potrebno, trebale uključivati mišljenja i privremene odluke koje podliježu konačnom odobrenju Upravnog odbora. Na čelu Agencije trebao bi biti izvršni direktor. [Am. 17.]


(26)	Kako bi se osigurala transparentnost odluka Upravnog odbora, predstavnici predmetnih sektora trebali bi prisustvovati sastancima Upravnog odbora, ali bez prava glasa. Predstavnike različitih dionika trebala bi imenovati Komisija na temelju njihove reprezentativnosti na razini Unije.
(27)	Kako bi mogla ispunjavati svoje zadaće na odgovarajući način, Agencija bi trebala imati pravnu osobnost i neovisan proračun koji bi se uglavnom financirao iz doprinosa Unije te proporcionalnim pristojbama i naknadama koje plaćaju treće zemlje ili drugi subjekti. Neovisnost i nepristranost Agencije ne bi se smjele ugrožavati nikakvim financijskim doprinosima koje ona prima od država članica, trećih zemalja ili drugih subjekata. Kako bi se osigurala neovisnost u njezinom svakodnevnom upravljanju i pri davanju mišljenja i preporuka te donošenju odluka, ustrojstvo Agencije trebalo bi biti transparentno, a izvršni direktor Agencije trebao bi imati punu odgovornost. Osoblje Agencije trebalo bi biti neovisno i zaposleno na osnovi kratkoročnih i dugoročnih ugovora kako bi se održalo organizacijsko znanje osoblja i osigurao kontinuitet poslovanja uz istodobno održavanje neophodne i neprestane razmjene stručnog znanja s pomorskim sektorom. Rashodi Agencije trebali bi obuhvaćati rashode za osoblje te administrativne, infrastrukturne i operativne rashode. [Am. 18.]


(28)	U pogledu sprečavanja sukoba interesa i upravljanja njima, od ključne je važnosti da Agencija djeluje nepristrano, pokaže integritet i uspostavi visoke profesionalne standarde. Nikada ne bi trebao postojati opravdan razlog za sumnju da bi na odluke mogli utjecati interesi koji su u sukobu s ulogom Agencije kao tijela koje služi Uniji u cjelini ili privatni interesi ili veze bilo kojeg člana Upravnog odbora koji bi mogli biti u sukobu s pravilnim obavljanjem službenih dužnosti predmetne osobe. Upravni odbor stoga bi trebao donijeti i javno objaviti sveobuhvatna pravila o sukobu interesa, uzimajući u obzir preporuke Europskog ombudsmana. [Am. 19.]
(29)	Širom strateškom perspektivom povezanom s aktivnostima Agencije olakšalo bi se djelotvornije planiranje njezinih resursa i upravljanje njima te bi se pridonijelo višoj kvaliteti njezinih rezultata. To je potvrđeno i naglašeno Delegiranom uredbom (EU) 2019/715. Stoga bi nakon odgovarajućeg savjetovanja s relevantnim dionicima Upravni odbor trebao donijeti i periodično ažurirati jedinstven programski dokument koji sadrži godišnje i višegodišnje programe rada.


(30)	Kada se od Agencije traži da obavi novu zadaću koja nije posebno predviđena u njezinu mandatu ili određene zadaće za koje su u skladu s njezinim mandatom potrebni razmatranje i analiza učinka na njezine ljudske i financijske resurse, Upravni odbor te bi zadaće trebao uvrstiti u programski dokument tek nakon takve analize. Tom bi se analizom trebali utvrditi potrebni resursi koje bi Agencija mogla upotrijebiti za obavljanje tih novih zadaća te procijeniti utječe li to negativno na postojeće zadaće Agencije.
(31)	Agencija bi trebala raspolagati odgovarajućim sredstvima za obavljanje svojih zadaća i trebalo bi joj odobriti nezavisni proračun. Trebala bi se financirati uglavnom doprinosom iz općeg proračuna Unije. Proračunski postupak Unije trebao bi se primjenjivati na doprinos Unije i sve druge subvencije koje se isplaćuju iz općeg proračuna Unije. Reviziju računovodstvene dokumentacije trebao bi obavljati Revizorski sud Unije.


(32)	Naknadama se poboljšava financiranje Agencije i mogu se razmatrati za posebne usluge koje su u okviru njezinih nadležnosti, a koje Agencija pruža trećim zemljama ili industriji. Sve naknade koje Agencija naplaćuje trebale bi pokrivati njezine troškove za pružanje pojedinih usluga.
(33)	Kako bi se osigurali jedinstveni uvjeti provedbe ove Uredbe u pogledu naknada i pristojba, provedbene ovlasti u pogledu utvrđivanja naknada i pristojbi za pružanje usluga trebalo bi dodijeliti Komisiji. Te bi ovlasti trebalo izvršavati u skladu s Uredbom (EU) br. 182/2011 Europskog parlamenta i Vijeća[footnoteRef:20]. [Am. 20.] [20: 	Uredba (EU) br. 182/2011 Europskog parlamenta i Vijeća od 16. veljače 2011. o utvrđivanju pravila i općih načela u vezi s mehanizmima nadzora država članica nad izvršavanjem provedbenih ovlasti Komisije (SL L 55, 28.2.2011., str. 13.).] 



(33a)	Kako bi se odredila metodologija za izračun tih naknada i pristojbi Komisiji bi trebalo delegirati ovlast za donošenje akata u skladu s člankom 290. Ugovora o funkcioniranju Europske unije u pogledu... [sadržaja i područja primjene]. Posebno je važno da Komisija tijekom svojeg pripremnog rada provede odgovarajuća savjetovanja, uključujući ona na stručnoj razini, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.[footnoteRef:21]. Konkretno, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata. [Am. 21.] [21: 	SL L 123, 12.5.2016., str. 1.] 



(34)	Tijekom proteklih godina, kako se osnivalo sve više decentraliziranih agencija, poboljšali su se transparentnost i nadzor nad upravljanjem financijskim sredstvima Unije koja su im dodjeljivana, posebice u pogledu proračunske raspodjele naknada, financijskog nadzora, ovlasti davanja razrješnice, doprinosa sustavu mirovinskog osiguranja i unutarnjeg proračunskog postupka (kodeks ponašanja). Slično tome, Uredba (EU, Euratom) br. 883/2013 Europskog parlamenta i Vijeća[footnoteRef:22] trebala bi se bez ograničenja primjenjivati na Agenciju, koja bi trebala pristupiti Međuinstitucionalnom sporazumu od 25. svibnja 1999. između Europskog parlamenta, Vijeća Europske unije i Komisije Europskih zajednica o unutarnjim istragama koje provodi Europski ured za borbu protiv prijevara (OLAF)[footnoteRef:23]. [22: 	Uredba (EU, Euratom) br. 883/2013 Europskog parlamenta i Vijeća od 11. rujna 2013. o istragama koje provodi Europski ured za borbu protiv prijevara (OLAF) i stavljanju izvan snage Uredbe (EZ) br. 1073/1999 Europskog parlamenta i Vijeća te Uredbe Vijeća (Euratom) br. 1074/1999 (SL L 248, 18.9.2013., str. 1.).]  [23: 	SL L 136, 31.5.1999., str. 15.] 

(34a)	Predloženo povećanje sredstava EMSA-e nije dovoljno s obzirom na opseg predloženog povećanja zadaća Agencije i opseg ambicija EU-a u pogledu pomorske politike. Iznos financijskih sredstava namijenjenih za ovaj prijedlog trebao bi se stoga povući iz nedodijeljenih razlika do gornjih granica VFO-a ili mobilizirati putem netematskih posebnih instrumenata VFO-a. S obzirom na to da prijedlogom Komisije za reviziju VFO-a nije ojačan proračun EMSA-e, povećanje odobrenih sredstava za EMSA-u ne može se nadoknaditi kompenzacijskim smanjenjem programiranih rashoda u okviru CEF-a za promet te ne smije prouzročiti smanjenje sredstava za bilo koje druge programe Unije.  [Am. 22.]


(35)	S obzirom na to da ciljeve ove Uredbe, odnosno osnivanje specijaliziranog tijela koje može pomagati Komisiji i državama članicama u primjeni i praćenju zakonodavstva Unije u području pomorske sigurnosti, kao i u evaluaciji njegove učinkovitosti, ne mogu dostatno ostvariti države članice, nego se zbog suradnje koja je potrebna oni mogu na bolji način ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Uredba ne prelazi ono što je potrebno za ostvarivanje tih ciljeva.
(36)	Za pravilno funkcioniranje Agencije nužno je provesti određena načela u pogledu upravljanja Agencijom radi usklađivanja sa Zajedničkom izjavom i zajedničkim pristupom koje je u srpnju 2012. usuglasila Međuinstitucionalna radna skupina o decentraliziranim agencijama EU-a čija je svrha racionaliziranje aktivnosti agencija i poboljšavanje njihovih rezultata.


(37)	Ovom se Uredbom poštuju temeljna prava i načela posebno priznata Poveljom Europske unije o temeljnim pravima.
(38)	Europska agencija za pomorsku sigurnost osnovana Uredbom (EZ) br. 1406/2022 ostaje ista pravna osoba i nastavit će sa svim svojim aktivnostima i postupcima.
DONIJELI SU OVU UREDBU:


POGLAVLJE I.
PREDMET, PODRUČJE PRIMJENE I CILJEVI
Članak 1.
Osnivanje, predmet i područje primjene
1.	Ovom se Uredbom utvrđuju sveobuhvatna pravila o zadaćama, funkcioniranju i upravljanju Europske agencije za pomorsku sigurnost osnovane Uredbom (EZ) br. 1406/2002 („Agencija”).
2.	Agencija pomaže državama članicama i Komisiji da djelotvorno primjenjuju i provode pravo Unije u području pomorskog prometa u cijeloj Uniji. U tu svrhu Agencija surađuje s državama članicama i Komisijom i pruža im tehničku, operativnu i znanstvenu pomoć u okviru svojih ciljeva i zadaća utvrđenih u članku 2. i poglavljima II. i III.


3.	Pružanjem pomoći iz stavka 2. Agencija posebno podupire države članice i Komisiju u pravilnoj primjeni relevantnih pravnih akata Unije i istodobno pridonosi ukupnoj učinkovitosti pomorskog prometa i prijevoza kako je utvrđeno u ovoj Uredbi, čime olakšava postizanje ciljeva Unije u području pomorskog prometa.
4.	Pomoć koju Agencija pruža ne dovodi u pitanje prava i odgovornosti država članica kao država zastave, država luke ili obalnih država.
Članak 2.
Ciljevi Agencije
1.	Ciljevi Agencije obuhvaćaju promicanje i postizanje visoke, ujednačene i djelotvorne razine pomorske sigurnosti bezuz što je moguće veće smanjenje nesreća, smanjenje emisija stakleničkih plinova s brodova i održivost pomorskog sektora, kao i sprečavanje i saniranje onečišćenja mora s brodova te saniranje onečišćenja mora uzrokovanog naftnim i plinskim postrojenjima. [Am. 23.]


2.	Dodatni ciljevi Agencije obuhvaćaju promicanje digitalizacije pomorskog sektora olakšavanjem elektroničkog prijenosa podataka, što pomaže u pojednostavnjenju, smanjenje administrativnog opterećenja i stavljanje na raspolaganje integriranih sustava i usluga za pomorski nadzor i informiranost o pomorstvu Komisiji i državama članicama. [Am. 24.]
POGLAVLJE II.
ZADAĆE AGENCIJE 
Članak 3.
Horizontalna tehnička potpora 
1.	Agencija pomaže Komisiji i državama članicama: [Am. 25.]
(a)	u nadziranju stvarne provedbe relevantnih obvezujućih pravnih akata Unije koji su obuhvaćeni ciljevima Agencije, posebno posjetima i inspekcijskim pregledima iz članka 10.  Agencija može u tom pogledu Komisiji uputiti prijedloge za moguća poboljšanja;


(b)	u pripremnom radu za ažuriranje i sastavljanje relevantnih pravnih akata Unije koji su obuhvaćeni ciljevima Agencije, posebno u skladu s razvojem međunarodnog prava;
(c)	u obavljanju bilo koje druge zadaće povezane s ciljevima Agencije koja je u pravnim aktima Unije dodijeljena Komisiji.
2.	Agencija surađuje s državama članicama pri:
(a)	organiziranju, prema potrebi, relevantnih aktivnosti izgradnje kapaciteta i osposobljavanja u područjima koja su obuhvaćena ciljevima Agencije i pod odgovornošću država članica. Agencija osigurava odgovarajuće kapacitete u cilju pripreme, provedbe i koordinacije aktivnosti osposobljavanja relevantnih za njezine ciljeve, među ostalim osmišljavanjem tečajeva sa zajedničkim temeljnim planom i programom, organiziranjem seminara, konferencija, radionica i razvojem alata za e-učenje te internetskih i drugih inovativnih i naprednih alata za osposobljavanje. Pojedinosti o takvim aktivnostima osposobljavanja koje se ne organiziraju u okviru formalnog obrazovanja osmišljavaju se u bliskoj suradnji s državama članicama i Komisijom te ih odobrava Upravni odbor u skladu s člankom 17. ove Uredbe, poštujući u potpunosti članak 166. Ugovora o funkcioniranju Europske unije (UFEU);


(b)	razvijanju tehničkih rješenja, uključujući pružanje odgovarajućih operativnih usluga, i pružanju tehničke pomoći u uspostavljanju potrebnih nacionalnih kapaciteta za provedbu relevantnih pravnih akata Unije koji se odnose na ciljeve Agencije.
3.	Agencija podržava i olakšava suradnju među državama članicama te između njih i Komisije u provedbi zakonodavstva Unije promicanjem razmjene i dijeljenja iskustava i dobrih primjera iz prakse.
4.	Agencija sudjeluje u istraživanjima u području pomorstva na razini Unije koja su u skladu s ciljevima Agencije na zahtjev Komisije ili na vlastitu inicijativu, podložno odobrenju Upravnog odbora u skladu s člankom 17.U skladu s time, Agencija pomaže Komisiji i državama članicama u utvrđivanju ključnih tema za istraživanja, ne dovodeći u pitanje druge istraživačke aktivnosti na razini Unije, te u analizi tekućih i dovršenih istraživačkih projekata relevantnih za ciljeve Agencije. Podložno primjenjivim pravilima o intelektualnom vlasništvu i sigurnosnim pitanjima i nakon Komisijina odobrenja Agencija prema potrebi može dijelitidijeli rezultate svojih istraživačkih i inovacijskih aktivnosti kako bi pridonijela stvaranju sinergija između takvih aktivnosti drugih tijela Unije i država članica. [Am. 26.]


5.	Ako je to potrebno za obavljanje njezinih zadaća, Agencija provodi studije u kojima sudjeluje Komisija, kad je primjenjivo i države članice (putem savjetodavnih upravljačkih skupina), a prema potrebi i socijalni partneri i predstavnici industrije sa stručnim znanjem o relevantnim temama.
6.	Na temelju istraživanja i studija koje provodi, ali i na temelju iskustva stečenog provođenjem vlastitih aktivnosti, posebno posjeta i inspekcijskih pregleda, te na temelju razmjene informacija i dobrih primjera iz prakse s državama članicama i Komisijom, Agencija može, nakon prethodnog savjetovanja s Komisijom, izdati relevantne neobvezujuće preporuke, smjernice ili priručnike kako bi državama članicama, a prema potrebi i industriji, pružila potporu i olakšala rad na provedbi zakonodavstva Unije.


Članak 4.
Zadaće koje se odnose na pomorsku sigurnost
1.	Agencija prati napredak u području sigurnosti pomorskog prometa u Uniji, provodi analizu rizika na temelju dostupnih podataka i kreira modele procjene rizika za sigurnost kako bi utvrdila sigurnosne probleme i rizike. Svake tri godine Komisiji podnosi izvješće o napretku u području pomorske sigurnosti s eventualnim tehničkim preporukama koje bi se mogle primijeniti na razini Unije ili na međunarodnoj razini. U skladu s tim Agencija posebno analizira i predlaže relevantne smjernice ili preporuke povezane s mogućim sigurnosnim rizicima koji nastaju kao posljedica primjene i uvođenja održivih alternativnih izvora energije za brodove, uključujući opskrbu brodova na vezu električnom energijom s kopna i tehnologije baterija koje se koriste za pogon ili kao „tehnologije s nultom stopom emisija”, kako su definirane u [inicijativi FuelEU Maritime] ili druge buduće tehnologije na brodovima ili u lučkim područjima. [Am. 27.]


2.	Agencija podupire Komisiju i države članice u provedbi Direktive 2009/21/EZ. Točnije, Agencija uspostavlja i održava bazu podataka inspekcijskih pregleda u skladu s [člankom 6.a] te direktive, uspostavlja elektronički alat za izvješćivanje iz [članka 9.b] te direktive, održava javne internetske stranice iz članka 8. stavka 2.c i daje Komisiji preporuke na temelju prikupljenih podataka.
Agencija pomaže Komisiji kao promatrač u postupku revizije Međunarodne pomorske organizacije u skladu s [člankom 7.] Direktive 2009/21/EZ.  Agencija osmišljava i relevantne alate i usluge koji državama članicama na njihov zahtjev pomažu u ispunjavanju njihovih obveza u skladu s Direktivom 2009/21/EZ.
Agencija osigurava i zajednički program izgradnje kapaciteta za nadzornike i inspektore države zastave država članica iz [članka 4.c] navedene direktive.


3.	Agencija pomaže Komisiji i državama članicama u uspostavi i održavanju baza podataka iz članaka 24. i 24.a Direktive 2009/16/EZ. Na temelju prikupljenih podataka Agencija pomaže Komisiji u analizi relevantnih informacija i objavljivanju informacija o brodovima i kompanijama s lošim ili vrlo lošim rezultatima u skladu s Direktivom 2009/16/EZ. [Am. 28.]
Agencija osmišljava relevantne alate i usluge koji državama članicama na njihov zahtjev pomažu u ispunjavanju njihovih obveza u skladu s Direktivom 2009/16/EZ.
Agencija osigurava i program stručnog usavršavanja i osposobljavanja za inspektore za nadzor države luke država članica, kako je predviđeno u [članku 22. stavku 7.] Direktive 2009/16/EZ.


4.	Agencija podupire Komisiju u uspostavi i održavanju baze podataka iz članka 17. Direktive 2009/18/EZ. Na temelju prikupljenih podataka Agencija sastavlja godišnji pregled pomorskih nesreća i nezgoda. Na zahtjev predmetnih država članica i akoDržave članice mogu pozvati Agenciju da pruži operativnu i tehničku potporu u vezi sa sigurnosnim istragama. Agencija postupa u skladu s takvim zahtjevima ako za nju ne postoji sukob interesa, Agencija pruža operativnu potporu tim državama članicama pri provođenju sigurnosnih istraga. Agencija provodi i analizu izvješća o sigurnosnim istragama radi utvrđivanja dodane vrijednosti na razini Unije u smislu eventualnih korisnih iskustava. [Am. 29.]
Agencija osigurava program stručnog usavršavanja i osposobljavanja za nadležna tijela za sigurnosne istrage pomorskih nesreća.
5.	Agencija pruža potporu Komisiji i državama članicama u provedbi direktiva 2009/45/EZ[footnoteRef:24] i 2003/25/EZ Europskog parlamenta i Vijeća[footnoteRef:25] te Direktive Vijeća 98/41/EZ.[footnoteRef:26] Agencija posebno uspostavlja i održava bazu podataka za bilježenje mjera predviđenih člankom 9. Direktive 2009/45/EZ i člankom 9. Direktive 98/41/EZ i pomaže Komisiji u procjeni tih mjera. [24: 	Direktiva 2009/45/EZ Europskog parlamenta i Vijeća od 6. svibnja 2009. o sigurnosnim pravilima i normama za putničke brodove (SL L 163, 25.6.2009., str. 1.).]  [25: 	Direktiva 2003/25/EZ Europskog parlamenta i Vijeća od 14. travnja 2003. o posebnim zahtjevima stabiliteta za ro-ro putničke brodove (SL L 123, 17.5.2003., str. 22.).]  [26: 	Direktiva Vijeća 98/41/EZ od 18. lipnja 1998. o upisu osoba koje putuju putničkim brodovima koji plove prema lukama ili iz luka država članica Zajednice (SL L 188, 2.7.1998., str. 35.).] 



6.	Agencija olakšava suradnju i razmjenu informacija između Komisije i država članica u svrhu ocjenjivanja priznatih organizacija koje provode nadzor i certifikaciju u skladu s člankom 8. stavkom 1. Uredbe (EZ) br. 391/2009[footnoteRef:27]. Agencija posebno: [27: 	Uredba (EZ) br. 391/2009 Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova (SL L 131, 28.5.2009., str. 11.).] 

(a)	dostavlja Komisiji mišljenje o njezinoj ocjeni priznatih organizacija u skladu s člankom 8. stavkom 1. Uredbe (EZ) br. 391/2009;
(b)	dostavlja državama članicama odgovarajuće informacije u kontekstu inspekcijskih pregleda koji se provode kako bi se potkrijepila ocjena Komisije u skladu s člankom 8. stavkom 1. Uredbe (EZ) br. 391/2009 radi potpore praćenju i nadgledanju priznatih organizacija u skladu s člankom 9. Direktive 2009/15/EZ Europskog parlamenta i Vijeća[footnoteRef:28], čime se državama članicama pruža potpora u izvršavanju njihovih obveza prema Uniji i međunarodnih obveza kao država zastave. U skladu s time, Agencija pomaže Komisiji u upravljanju skupinom na visokoj razini za pitanja države zastave na temelju [članka 9. stavka 1.] Direktive 2009/21/EZ; [28: 	Direktiva 2009/15/EZ Europskog parlamenta i Vijeća od 23. travnja 2009. o zajedničkim pravilima i normama za organizacije koje obavljaju pregled i nadzor brodova te za odgovarajuće aktivnosti pomorskih uprava (SL L 131, 28.5.2009., str. 47.).] 



(c)	Komisiji na vlastitu inicijativu ili na njezin zahtjev daje preporuku i tehničku pomoć povezanu s mogućim korektivnim mjerama ili određivanjem globa priznatim organizacijama u skladu s člancima 5. i 6. Uredbe (EZ) br. 391/2009.
7.	Agencija pomaže Komisiji i državama članicama u provedbi Direktive 2014/90/EU Europskog parlamenta i Vijeća[footnoteRef:29] tehničkom procjenom sigurnosnih aspekata, davanjem preporuka s popisima odgovarajućih zahtjeva u pogledu projektiranja, izvedbe i učinkovitosti i ispitnih normi, uspostavom i održavanjem baze podataka iz članka 35. stavka 4. te direktive i olakšavanjem suradnje među prijavljenim tijelima za ocjenjivanje u svojstvu tehničkog tajništva za njihovu koordinacijsku skupinu. [Am. 30.] [29: 	Direktiva 2014/90/EU Europskog parlamenta i Vijeća od 23. srpnja 2014. o pomorskoj opremi i stavljanju izvan snage Direktive Vijeća 96/98/EZ (SL L 257, 28.8.2014., str. 146.).] 

8.	Agencija pomaže Komisiji i državama članicama u utvrđivanju sigurnosnih rizika povezanih s razvojem autonomnih i automatiziranih površinskih brodova (MASS) te istraživanjima i razvojem relevantnih digitalnih alata pruža potporu državama članicama u izradi smjernica i priručnika za odobravanje projekata i/ili aktivnosti povezanih s takvim brodovima.


9.	Agencija prikuplja i analizira podatke o pomorcima koji se dostavljaju i upotrebljavaju u skladu s Direktivom (EU) 2022/993 Europskog parlamenta i Vijeća[footnoteRef:30]. Osim toga, može prikupljati i analizirati podatke o provedbi Konvencije o radu pomoraca iz 2006. kako bi pomogla poboljšati uvjete života i rada pomoraca na brodovima. Komisija upotrebljava te podatke, zajedno s podacima dobivenima u okviru Informacijskog sustava Međunarodne konvencije o standardima izobrazbe, izdavanju svjedodžbi i držanju straže za pomorce (STCW IS) za razvoj odgovarajućih strateških odgovora za zapošljavanje i zadržavanje pomoraca u toj struci. [Am. 31.] [30: 	Direktiva (EU) 2022/993 Europskog parlamenta i Vijeća od 8. lipnja 2022. o minimalnoj razini izobrazbe pomoraca (SL L 169, 27.6.2022., str. 45.).] 



Članak 5.
Zadaće povezane s održivošću 
1.	Agencija na troškovno učinkovit način podupire države članice dodatnim sredstvima za saniranje onečišćenja u slučaju onečišćenja s brodova, kao i onečišćenja mora s naftnih i plinskih postrojenja. Agencija djeluje na zahtjev pogođene države članice pod čijom se nadležnošću provodi saniranje. Pružanje te pomoći ne dovodi u pitanje odgovornost obalnih država da uspostave odgovarajuće mehanizme za saniranje onečišćenja i poštuje postojeću suradnju između država članica u tom području. Agencija pri pružanju operativnih sredstava državama članicama uzima u obzir i omogućuje prelazak sektora na održive alternativne izvore energije za brodove. Prema potrebi, zahtjevi za mobilizaciju mjera protiv onečišćenja prenose se putem Mehanizma Unije za civilnu zaštitu uspostavljenog Odlukom br. 1313/2013/EU Europskog parlamenta i Vijeća[footnoteRef:31]. [31: 	Odluka br. 1313/2013/EU Europskog parlamenta i Vijeća od 17. prosinca 2013. o Mehanizmu Unije za civilnu zaštitu (SL L 347, 20.12.2013., str. 924.).] 



2.	Agencija pomaže Komisiji i državama članicama u otkrivanju mogućeg onečišćenja i potrazi za brodovima koji obavljaju nezakonita ispuštanja u skladu s Direktivom 2005/35/EZ. Agencija posebno pomaže u provedbi članaka [10., 10.a, 10.b, 10.c i 10.d] te direktive:
(a)	uspostavom i održavanjem potrebnog informacijskog sustava (CleanSeaNet), kao dijela sustava Unije za razmjenu pomorskih informacija (SafeSeaNet), i baza podataka;
(b)	prikupljanjem, analiziranjem i dijeljenjem relevantnih informacija o provedbi i izvršavanju Direktive 2005/35/EZ;
(c)	osiguravanjem izgradnje kapaciteta nadležnih nacionalnih tijela i olakšavanjem razmjene najboljih primjera iz prakse;
(d)	razvojem i održavanjem internetskog kanala za vanjsko prijavljivanje u svrhu primanja i obrade informacija o mogućim nezakonitim ispuštanjima koje dojavi posada te prenošenjem tih informacija predmetnoj državi članici ili državama članicama.
(da)	razmjenom i prikupljanjem relevantnih informacija od ostalih agencija EU-a, kao što je EFCA, posebno u vezi s izgubljenim ribolovnim alatom. [Am. 32.]


3.	Agencija Komisiji i državama članicama, na njihov zahtjev, pruža uslugu sustava CleanSeaNet i osigurava sve druge alate za pomoć u praćenju opsega onečišćenja mora naftom s naftnih i plinskih postrojenja i utjecaja koje to onečišćenje ima na okoliš.
4.	Agencija pomaže Komisiji i državama članicama u provedbi Direktive (EU) 2019/883 o lučkim uređajima za prihvat isporuke brodskog otpada. Posebno, Agencija pruža potporu Komisiji u uspostavi i održavanju baze podataka inspekcijskih pregleda iz članka 14. te direktive.


5.	Agencija pomaže Komisiji i državama članicama u kontekstu provedbe Direktive 2008/56/EZ tako što pridonosi cilju postizanja dobrog stanja okoliša morskih voda u okviru svojih mehanizama povezanih s pomorskim prometom, te im pomaže u upotrebi rezultata postojećih alata kao što su integrirane pomorske usluge. U skladu s tim Agencija provodi dodatna istraživanja o pitanjima povezanima s izgubljenim spremnicima, uključujući plastične pelete, i podvodnom bukom te daje preporuke Komisiji i državama članicama.
Kad je riječ o spremnicima izgubljenima na moru, Agencija pruža dionicima iz industrije i državi zastave smjernice o zahtjevima dogovorenima u okviru IMO-a za obvezno prijavljivanje izgubljenih spremnika. Osim toga razmatra se i mogućnost zajedničkih i koordiniranih mehanizama odgovora na razini EU-a i međunarodnoj razini. [Am. 33.]
6.	Agencija pomaže Komisiji i državama članicama, među ostalim operativnim alatima i uslugama, u provedbi elemenata Direktive (EU) 2016/802 koji se odnose na pomorski promet. Osim toga, Agencija poboljšava i održava bazu podataka kojom se pruža pomoć državama članicama u utvrđivanju koji će se brodovi podvrgnuti inspekcijskim pregledima i koji su brodovi prioritet za preglede s obzirom na rizik od njihove neusklađenosti s tom direktivom.


7.	Agencija pomaže Komisiji i državama članicama, na njihov zahtjev, odgovarajućim operativnim alatima i uslugama za praćenje i prikupljanje podataka povezanih s emisijama dušikovih oksida (NOX) s brodova.
8.	Agencija pomaže Komisiji i državama članicama u provedbi Uredbe (EU) br. 1257/2013 Europskog parlamenta i Vijeća[footnoteRef:32] izdavanjem odgovarajućih smjernica te prikupljanjem i analizom podataka o usklađenosti s odredbama te uredbe. [32: 	Uredba (EU) br. 1257/2013 Europskog parlamenta i Vijeća od 20. studenoga 2013. o recikliranju brodova i o izmjeni Uredbe (EZ) br. 1013/2006 i Direktive 2009/16/EZ (SL L 330, 10.12.2013., str. 1.).] 

9.	Agencija svake tri godine Komisiji podnosi izvješće o napretku u smanjenju utjecaja pomorskog prometa na okoliš na razini Unije.
Članak 6.
Zadaće povezane s dekarbonizacijom
1.	Agencija prati napredak u provođenju operativnih i tehničkih mjera poduzetih u svrhu povećanja energetske učinkovitosti brodova i luka te uvođenja održivih alternativnih goriva i brodskih energetskih sustava, uključujući opskrbu električnom energijom s kopna i pogon uz pomoć vjetra te hvatanje ugljika na brodu, kako bi se smanjile emisije stakleničkih plinova s brodova. [Am. 34.]


1a.	Agencija procjenjuje potrebu za provedbom dodatnih modula osposobljavanja za pomorske stručnjake koji rukuju novim i često složenim hibridnim sustavima i sustavima s nultom stopom emisija. [Am. 35.]
2.	Agencija Komisiji i državama članicama, na njihov zahtjev, pruža tehničku pomoć pri njihovom regulatornom djelovanju za smanjenje emisija stakleničkih plinova s brodova i iz luka. U tom slučaju, Agencija se može poslužiti svim operativnim alatima ili uslugama relevantnima za obavljanje te zadaće. Agencija posebno istražuje, analizira i predlaže relevantne smjernice ili preporuke povezane s primjenom i uvođenjem održivih alternativnih goriva i brodskih energetskih sustava, uključujući opskrbu električnom energijom s kopna i, pogon uz pomoć vjetra, solarne energije i kinetičkih valova te hvatanje ugljika na brodu čime se osigurava poštovanje načela tehnološke neutralnosti, kao i smjernice ili preporuke u pogledu mjera za postizanje energetske učinkovitosti, u okviru praksi kao što su spora plovidba i optimizacija brzine. [Am. 36.]


3.	Agencija pomaže Komisiji i državama članicama u provedbi Uredbe (EU) [... o uporabi obnovljivih i niskougljičnih goriva u pomorskom prometu]. Agencija posebno pomaže Komisiji u uspostavi i održavanju baze podataka FuelEU i drugih relevantnih informatičkih alata kako je navedeno u [članku 16.] te uredbe, u kreiranju odgovarajućih alata za praćenje, smjernica i alata za provjeru na temelju rizika kako bi se olakšali verifikacija i provedbene aktivnosti predviđene u [članku 15.b] te uredbe, te u analizi relevantnih podataka i pripremi izvješća u skladu s [člankom 28.] te uredbe.
4.	Agencija podupire Komisiju i države članice u provedbi Uredbe (EU) 2015/757. Agencija posebno pomaže Komisiji u kreiranju, ažuriranju i održavanju relevantnih informatičkih alata, baza podataka i smjernica za potrebe provedbe te uredbe i olakšavanja provedbenih aktivnosti, pomaže u analizi relevantnih podataka dostavljenih u skladu s tom uredbom i podupire Komisiju u njezinim aktivnostima radi usklađivanja s obvezama iz članka 21. te uredbe.


5.	Agencija podupire Komisiju i države članice u provedbi Direktive 2003/87/EZ, kako je relevantno za pomorski sektor. Agencija posebno pomaže Komisiji u kreiranju odgovarajućih informatičkih provedbenih alata, alata za praćenje, smjernica i alata za provjeru na temelju rizika kako bi se olakšale aktivnosti verifikacije, izvršenja i provedbe povezane s Direktivom 2003/87/EZ, kako je relevantno za pomorski sektor, uz upotrebu rezultata dobivenih uz pomoć postojećih relevantnih alata, usluga i baza podataka.
Takva pomoć uključuje i praćenje i izvješćivanje o učincima na lučki promet, izbjegavanje luka i preusmjeravanje prometa na susjedne luke za prekrcaj kontejnera, na štetu luka EU-a. [Am. 37.]
6.	Agencija svake tri godine Komisiji podnosi izvješće o napretku u postizanju dekarbonizacije pomorskog sektora na razini Unije. Ako je moguće, to izvješće uključuje tehničku analizu utvrđenih pitanja na kojima bi trebalo raditi na razini Unije. Izvješće je javno dostupno na internetskoj stranici Agencije u lako pretraživom i raščlanjenom formatu. [Am. 38.]


Članak 7.
Zadaće povezane s pomorskom sigurnošću i kibersigurnošću
1.	Agencija pruža tehničku pomoć Komisiji i državama članicama u obavljanju inspekcijskih zadaća koje su joj dodijeljene u skladu s člankom 9. stavkom 4. Uredbe (EZ) br. 725/2004. [Am. 39.]
2.	Agencija pomaže Komisiji i državama članicama, zajedno sa svim drugim relevantnim tijelima Unije, u razvoju otpornosti u pogledu kibersigurnosnih incidenata u pomorskom sektoru, posebno pružanjem smjernica i olakšavanjem razmjene najboljih primjera iz prakse i informacija o kibersigurnosnim incidentima među državama članicama. [Am. 40.]


Članak 8.
Zadaće povezane s pomorskim nadzorom i krizama na moru
1.	Agencija Komisiji i državama članicama, na njihov zahtjev, pruža usluge pomorskog nadzora i komunikacijske usluge koje se temelje na najsuvremenijoj tehnologiji, uključujući infrastrukturu u svemiru i zemaljsku infrastrukturu te senzore postavljene na bilo koju vrstu platforme, čime se poboljšava informiranost o stanju u pomorstvu, među ostalim u pogledu novih geopolitičkih izazova, kao što su ruski agresivni rat protiv Ukrajine i povezane sigurnosne prijetnje određenim državama članicama i Uniji u cjelini. [Am. 41.]
2.	U području praćenja prometa obuhvaćenom Direktivom 2002/59/EZ, Agencija posebno promiče suradnju između obalnih država u predmetnim plovidbenim područjima, razvija i održava podatkovno središte Europske unije za praćenje i identifikaciju brodova na velikoj udaljenosti i sustav Unije za razmjenu informacija iz područja pomorstva (SafeSeaNet), kako je navedeno u člancima 6.b i 22.a te direktive, te međunarodni sustav za razmjenu podataka u vezi s praćenjem i identifikacijom brodova na velikoj udaljenosti u skladu s preuzetom obvezom u IMO-u, te upravlja tim središtem i tim sustavima.


3.	Agencija dostavlja odgovarajuće podatke o položaju plovila i podatke prikupljene promatranjem Zemlje Komisiji, nadležnim nacionalnim tijelima i relevantnim tijelima Unije u okviru njihovih mandata, na zahtjev i ne dovodeći u pitanje nacionalno pravo i pravo Unije, kako bi se olakšale mjere protiv prijetnji piratstva i namjernih protuzakonitih djelovanja, kako je predviđeno u primjenjivom pravu Unije ili u skladu s međunarodno dogovorenim pravnim instrumentima u području pomorskog prometa, podložno primjenjivim pravilima o zaštiti podataka i u skladu s upravnim postupcima koje određuje upravna skupina na visokoj razini osnovana u skladu s Direktivom 2002/59/EZ, prema potrebi. Davanje podataka o identifikaciji i praćenju brodova na velikoj udaljenosti podliježe suglasnosti predmetne države zastave.


4.	Agencija vodi centar koji radi 24 sata dnevno i 7 dana u tjednu i koji osigurava informiranost o stanju u pomorstvu te na zahtjev i, ne dovodeći u pitanje nacionalno pravo i pravo Unije, Komisiji, nadležnim nacionalnim tijelima, ne dovodeći u pitanje njihova prava i odgovornosti kao države zastave, obalne države i države luke, kao i relevantnim tijelima Unije, u okviru njihova mandata, dostavlja analitičke podatke, prema potrebi, podupirući ih u: [Am. 42.]
(a)	područjima sigurnosti, zaštite i onečišćenja na moru;
(b)	izvanrednim situacijama na moru;
(c)	provedbi bilo kojeg zakonodavstva Unije kojim se zahtijeva praćenje kretanja brodova i kontejnera izgubljenih na moru; [Am. 43.]
(d)	provođenju mjera protiv prijetnji piratstva i namjernih protuzakonitih djelovanja kako je predviđeno primjenjivim pravom Unije ili međunarodno dogovorenim pravnim instrumentima u području pomorskog prometa;
(e)	uvođenju autonomnih površinskih brodova i njihovoj interakciji s konvencionalnim brodovima.


Pružanje takvih informacija podliježe primjenjivim pravilima o zaštiti podataka i mora biti u skladu s administrativnim postupcima koje određuje upravna skupina na visokoj razini osnovana u skladu s Direktivom 2002/59/EZ, prema potrebi. Davanje podataka o identifikaciji i praćenju brodova na velikoj udaljenosti podliježe suglasnosti predmetne države zastave.
5.	Agencija u okviru svojeg područja nadležnosti pridonosi pravovremenom odgovoru na krize i njihovu ublažavanju pružanjem pomoći, na zahtjev, državama članicama i Komisiji u provedbi planova djelovanja u nepredvidivim okolnostima i olakšavanjem razmjene informacija i najboljih primjera iz prakse.
6.	Agencija pomaže Komisiji pri radu s komponentom pomorskog nadzora sigurnosnih usluga programa Copernicus unutar okvira upravljanja programom Copernicus i financijskog okvira tog programa.
7.	Agencija pomaže Komisiji i državama članicama u stvaranju i održavanju dobrovoljnog interoperabilnog zajedničkog okruženja za razmjenu informacija (CISE), u svrhu olakšavanja razmjene informacija među različitim sustavima kojima se služe civilna i vojna tijela s obvezama u pomorskom području i nadopunjavanja informacija koje su već dostupne putem obveznih informacijskih sustava.


Članak 9.
Zadaće povezane s digitalizacijom i pojednostavnjenjem
1.	Agencija, prema potrebi, prikuplja i dostavlja, u okviru područja prava Unije koja su obuhvaćena nadležnošću Agencije, objektivne, pouzdane i usporedive statistike, informacije i podatke, kako bi se Komisiji i državama članicama omogućilo poduzimanje potrebnih mjera za poboljšanje njihovih aktivnosti i ocjenjivanje djelotvornosti i troškovne učinkovitosti postojećih mjera. To obuhvaća olakšavanje i promicanje upotrebe elektroničkih certifikata, prikupljanje, bilježenje i procjenu tehničkih podataka, sustavno iskorištavanje postojećih baza podataka, uključujući njihovo uzajamno obogaćivanje upotrebom inovativnih informatičkih alata i umjetne inteligencije te, prema potrebi, razvoj dodatnih interoperabilnih baza podataka. Agencija pridonosi i dijelu zajedničkog europskog prostora za podatke o mobilnosti koji se odnosi na pomorstvo istraživanjem povezanosti sa sustavima drugih vrsta prijevoza.


2.	Agencija pomaže Komisiji u provedbi Uredbe (EU) 2019/1239 Europskog parlamenta i Vijeća[footnoteRef:33] u pogledu sljedećih zadaća: [33: 	Uredba (EU) 2019/1239 Europskog parlamenta i Vijeća od 20. lipnja 2019. o uspostavi europskog okružja jedinstvenog pomorskog sučelja i stavljanju izvan snage Direktive 2010/65/EU (SL L 198, 25.7.2019., str. 64.).] 

(a)	uspostave, stavljanja na raspolaganje i održavanja zajedničkih komponenti i usluga informacijske tehnologije unutar europskog okružja jedinstvenog pomorskog sučelja (EMSWe) za koje je odgovorna Komisija;
(b)	održavanja skupa podataka europskog okružja jedinstvenog pomorskog sučelja, vodiča za provedbu poruka i predložaka digitalnih proračunskih tablica;
(c)	pružanja tehničkih smjernica državama članicama za provedbu europskog okružja jedinstvenog pomorskog sučelja;
(d)	olakšavanja i poboljšanja ponovne uporabe i dijeljenja podataka razmijenjenih u okviru europskog okružja jedinstvenog pomorskog sučelja s pomoću sustava SafeSeaNet. [Am. 44.]


3.	Agencija državama članicama, na njihov zahtjev i ne dovodeći u pitanje njihova prava i obveze kao države zastave, pruža tehničku i operativnu pomoć, kao i redovita osposobljavanja i programe certifikacije, u digitalizaciji njihovih registara i postupaka kojima se olakšava uvođenje elektroničkih certifikata te u digitalizaciji svih drugih postupaka, što bi moglo imati pozitivan učinak na smanjenje administrativnog opterećenja tijela države zastave, države luke ili obalne države. [Am. 45.]
Članak 10.
Posjeti državama članicama i inspekcijski pregledi  
1.	Kako bi pomogla Komisiji pri ispunjavanju njezinih dužnosti u skladu s UFEU-om, a posebno pri ocjenjivanju stvarne provedbe relevantnog prava Unije, Agencija posjećuje države članice u skladu s metodologijom koju utvrđuje Upravni odbor. Tom se metodologijom osigurava integrirani pristup tijekom svakog posjeta čiji je cilj svaki put provjeriti više od jednog zakonodavnog akta koji se odnosi na funkciju države zastave, države luke ili obalne države predmetne države članice koja se posjećuje.


2.	Agencija pravovremeno obavješćuje predmetnu državu članicu o planiranom posjetu, imenima ovlaštenih dužnosnika te o datumu početka i očekivanom trajanju posjeta. Dužnosnici Agencije koji su za to određeni provode takve posjete na temelju pisane odluke izvršnog direktora Agencije u kojoj su navedeni svrha i ciljevi njihove misije.
3.	Agencija može provoditi inspekcijske preglede u ime Komisije kako se to zahtijeva obvezujućim pravnim aktima Unije o organizacijama koje je Unija priznala u skladu s Uredbom (EZ) br. 391/2009, te o osposobljavanju i certificiranju pomoraca u trećim zemljama u skladu s Direktivom (EU) 2022/993.
4.	Isto tako, Agencija može provoditi inspekcijske preglede u ime Komisije u skladu s bilo kojim drugim obvezujućim pravnim aktom Unije ako Komisija odluči delegirati takvu zadaću Agenciji.
5.	Na kraju svakog posjeta ili inspekcijskog pregleda Agencija izrađuje izvješće i šalje ga Komisiji i predmetnoj državi članici. Izvješće bi trebalo biti u skladu s predloškom koji je prethodno utvrdila Komisija.


6.	Prema potrebi, i u svakom slučaju kada se dovrši ciklus posjeta i inspekcijskih pregleda, Agencija analizira izvješća iz tog ciklusa u cilju utvrđivanja horizontalnih rezultata i općih zaključaka o djelotvornosti i troškovnoj učinkovitosti uspostavljenih mjera. Agencija tu analizu dostavlja Komisiji za daljnju raspravu s državama članicama kako bi se izvukle eventualne relevantne pouke i olakšala razmjena informacija o uspješnim primjerima radne prakse, posebno kad je riječ o provedbi prava Unije. [Am. 46.]


POGLAVLJE III.
OSTALE ZADAĆE AGENCIJE U POGLEDU MEĐUNARODNIH ODNOSA I SURADNJE S EUROPSKOM OBALNOM STRAŽOM
Članak 11.
Međunarodni odnosi 
1.	Agencija državama članicama i Komisiji, na njihov zahtjev, pruža tehničku pomoć potrebnu kako bi pridonijele relevantnom radu tehničkih tijela IMO-a, u kojem bi EMSA, u okviru izaslanstva Komisije, trebala prisustvovati i sudjelovati u raspravama, Međunarodne organizacije rada, u mjeri u kojoj se radi o pomorstvu, te radu u okviru Pariškogrelevantnih memoranduma o razumijevanju u vezi s nadzorom države luke („Pariški memorandum”) i radu relevantnih regionalnih organizacija kojima je Unija pristupila, u pogledu pitanja koja su u nadležnosti Unije. [Am. 47.]
Za potrebe učinkovitog i djelotvornog pružanja tehničke pomoći izvršni direktor može smjestiti osoblje u delegacije Unije u trećim zemljama podložno odgovarajućim sporazumima s Europskom službom za vanjsko djelovanje. Za tu je odluku potrebna prethodna suglasnost Komisije i Upravnog odbora. U toj se odluci navodi opseg aktivnosti koje smješteno osoblje obavlja tako da se izbjegavaju nepotrebni troškovi i udvostručavanje administrativnih funkcija Agencije.


2.	Na zahtjev KomisijeUz savjetovanje s Komisijom, Agencija može pružiti tehničku pomoć, uključujući organizaciju odgovarajućih obrazovnih aktivnosti u pogledu relevantnih pravnih akata Unije, državama koje su zatražile pristup Uniji i, prema potrebi, europskim susjednim partnerskim državama i državama koje sudjeluju u Pariškom memorandumu. [Am. 48.]
3.	Agencija može, na zahtjev Komisije i/ili Europske službeuz savjetovanje s Komisijom i/ili Europskom službom za vanjsko djelovanje, pružiti pomoć u slučaju onečišćenja s brodova i onečišćenja mora s naftnih i plinskih postrojenja koja pogađaju treće zemlje koje dijele regionalni morski bazen s Unijom. Agencija pruža pomoć u skladu s Mehanizmom Unije za civilnu zaštitu uspostavljenim Odlukom br. 1313/2013/EU i uvjetima primjenjivima na države članice iz članka 5. stavka 1. ove Uredbe koji se po analogiji primjenjuju na treće zemlje. To pružanje pomoći usklađuje se s postojećim regionalnim dogovorima o suradnji koji se odnose na onečišćenje mora. [Am. 49.]
4.	Agencija može, na zahtjev Komisijeuz savjetovanje s Komisijom, pružati tehničku pomoć trećim zemljama u pitanjima koja su u njezinoj nadležnosti, ne dovodeći u pitanje članak 24. [Am. 50.]


5.	Agencija može sklapati administrativne dogovore i surađivati s drugim tijelima Unije koja rade na pitanjima koja su u nadležnosti Agencije nakon odobrenja Komisije. Takvi dogovori i suradnja podliježu mišljenju Komisije i o njima je potrebno periodično izvješćivati Komisiju. [Am. 51.]
6.	Upravni odbor donosi strategiju za međunarodne odnose Agencije o pitanjima koja su u njezinoj nadležnosti. Ta je strategija mora biti skladu s političkim prioritetima Komisije i usmjerena na pružanje pomoći Komisiji i Europskoj službi za vanjsko djelovanje u ispunjavanju tih prioriteta Unije. Strategija mora biti obuhvaćena programskim dokumentom Agencije uz navođenje povezanih resursa. [Am. 52.]


Članak 12.
Europska suradnja u pogledu funkcija obalne straže
1.	Agencija u suradnji s Agencijom za europsku graničnu i obalnu stražu, osnovanom Uredbom (EU) 2019/1896, i Europskom agencijom za kontrolu ribarstva, osnovanom Uredbom (EU) 2019/473, u skladu s njihovim mandatima, pruža potporu nacionalnim nadležnim tijelima koja obavljaju funkcije obalne straže na nacionalnoj razini i razini Unije te, prema potrebi, na međunarodnoj razini:
(a)	dijeljenjem, objedinjavanjem i analiziranjem informacija dostupnih u sustavima izvješćivanja s brodova i drugim informacijskim sustavima kojima te agencije upravljaju ili kojima mogu pristupiti, u skladu sa svojim pravnim osnovama i ne dovodeći u pitanje vlasništvo država članica nad podacima;
(b)	pružanjem usluga nadzora i komunikacije na temelju najsuvremenije tehnologije, uključujući infrastrukturu u svemiru i zemaljsku infrastrukturu te senzore postavljene na bilo koju vrstu platforme;
(c)	izgradnjom kapaciteta davanjem smjernica i preporuka te utvrđivanjem najboljih primjera iz prakse, kao i osiguravanjem osposobljavanja i razmjene osoblja;


(d)	unapređenjem razmjene informacija i suradnje na temu funkcija obalne straže, među ostalim analiziranjem operativnih izazova i novih rizika u području pomorstva, među ostalim upotrebom digitalnih simulacijskih alata za proučavanje učinka nesreća; [Am. 53.]
(e)	dijeljenjem kapaciteta planiranjem i provedbom višenamjenskih operacija te dijeljenjem sredstava i drugih resursa u mjeri u kojoj te agencije koordiniraju te aktivnosti i u kojoj su s njima suglasna nadležna tijela predmetnih država članica.
(ea)	dijeljenjem relevantnih istraživanja, trendova i tehnologija, uključujući umjetnu inteligenciju, na suradnički i fleksibilan način, kako bi se pronašla rješenja za probleme do kojih dolazi u različitim područjima; [Am. 54.]
(eb)	poboljšanjem suradnje radi prikupljanja podataka u svrhu znanstvenog istraživanja mora o morskim ekosustavima, fizičkoj oceanografiji, morskoj kemiji, morskoj biologiji, ribarstvu, bušenju i vađenju jezgre u oceanima za potrebe znanosti, geološkim i geofizičkim istraživanjima te ostalim aktivnostima; [Am. 55.]


(ec)	provedbom projekata suradnje s trećim zemljama radi poboljšanja pomorske sigurnosti, sprečavanja onečišćenja s brodova, pomorske zaštite i očuvanja morskog okoliša. [Am. 56.]
2.	Ne dovodeći u pitanje ovlasti Upravnog odbora Agencije navedene u članku 15., precizni oblici suradnje u pogledu funkcija obalne straže između Agencije, Agencije za europsku graničnu i obalnu stražu i Europske agencije za kontrolu ribarstva utvrđuju se radnim dogovorom, u skladu s njihovim mandatima i financijskim pravilima koja se primjenjuju na te agencije. Takav dogovor odobravaju Upravni odbor Agencije, Upravni odbor Europske agencije za kontrolu ribarstva i Upravni odbor Agencije za europsku graničnu i obalnu stražu.
3.	Komisija u bliskoj suradnji s državama članicama, Agencijom, Agencijom za europsku graničnu i obalnu stražu i Europskom agencijom za kontrolu ribarstva stavlja na raspolaganje praktični priručnik o europskoj suradnji u pogledu funkcija obalne straže. Taj priručnik sadržava smjernice, preporuke i najbolje primjere iz prakse za razmjenu informacija. Komisija donosi taj priručnik u obliku preporuke.


4.	Zadaćama navedenima u ovom članku ne smiju se ugrožavati zadaće Agencije iz članaka od 4. do 12. niti kršiti prava i obveze država članica, posebno kao država zastave, država luke ili obalnih država.
Članak 13.
Komunikacija i dijeljenje informacija 
Agencija može na vlastitu inicijativu sudjelovati u komunikacijskim aktivnostima u područjima u okviru svojih ovlasti. Komunikacijskim aktivnostima ne smiju se ugrožavati druge zadaće iz članaka od 4. do 13. te se te aktivnosti provode u skladu s relevantnim planovima komunikacije i dijeljenja informacija koje donosi Upravni odbor. Upravni odbor redovito ažurira navedene planove na temelju analize potreba.


POGLAVLJE IV.
ORGANIZACIJA AGENCIJE 
Članak 14.
Administrativna i upravljačka struktura 
Administrativnu i upravljačku strukturu Agencije čine:
(a)	Upravni odbor, koji obavlja funkcije utvrđene u članku 16.;
(b)	Izvršni odbor, koji obavlja funkcije utvrđene u članku 21.;
(c)	izvršni direktor, koji obavlja dužnosti navedene u članku 23.
Članak 15.
Sastav Upravnog odbora
1.	Upravni odbor sastavljen je od po jednog predstavnika svake države članice i četiri predstavnika Komisije, pri čemu svi imaju pravo glasa.
Upravni odbor čine i četiri stručnjaka iz najvažnijih sektora, kako je navedeno u članku 2., koje imenuje Komisija, i oni nemaju pravo glasa. [Am. 57.]


Upravni odbor uključuje i dva predstavnika Europskog parlamenta, u svojstvu promatrača, bez prava glasa. [Am. 58.]
Svi članovi Upravnog odbora imenuju se na temelju razine njihovog odgovarajućeg iskustva i stručnosti u područjima iz članka 2. Države članice i Komisija nastoje postići uravnoteženu zastupljenost muškaraca i žena u Upravnom odboru. Jedan od četiriju stručnjaka mora biti predstavnik stalnog okvira suradnje tijelâ za istraživanje nesreća u skladu s člankom 10. Direktive 2009/18/EZ.
2.	Svaka država članica, Europski parlament i Komisija imenuju svoje članove Upravnog odbora kao i zamjenika koji će predstavljati člana u slučaju njegovog ili njezinog odsustva. [Am. 59.]
3.	Mandat traje četiri godine. Mandat može biti obnovljen.


4.	Svaki član i njegov zamjenik u trenutku preuzimanja dužnosti potpisuju pisanu izjavu kojom izjavljuju da nisu u sukobu interesa. Svaki član i njegov zamjenik ažuriraju svoju izjavu ako se promijeni situacija u pogledu sukoba interesa. Agencija na svojim internetskim stranicama objavljuje izjave i ažuriranja.
Članak 16.
Funkcije Upravnog odbora
1.	Kako bi se osiguralo da Agencija obavlja svoje zadaće, Upravni odbor:
(a)	daje opće i strateške smjernice za rad Agencije;
(b)	svake godine dvotrećinskom većinom glasova svojih članova s pravom glasa, nakon što je primio mišljenje Komisije i u skladu s člankom 17., donosi jedinstveni programski dokument Agencije;
(c)	dvotrećinskom većinom glasova svojih članova s pravom glasa donosi godišnji proračun i plan radnih mjesta za osoblje Agencije i izvršava ostale funkcije u odnosu na proračun Agencije u skladu s poglavljem VI.;


(d)	dvotrećinskom većinom glasova svojih članova s pravom glasa donosi konsolidirano godišnje izvješće o aktivnostima Agencije i dostavlja ga svake godine do 1. srpnja Europskom parlamentu, Vijeću, Komisiji, Revizorskom sudu i državama članicama. Izvješće se javno objavljuje;
(e)	donosi financijska pravila koja se primjenjuju na Agenciju u skladu s člankom 25.;
(f)	daje mišljenje o završnim financijskim izvještajima Agencije;
(g)	utvrđuje metodologiju posjeta koji se provode u skladu s člankom 10. Ako Komisija u roku od 15 dana od datuma donošenja metodologije izrazi svoje neslaganje, Upravni odbor tu metodologiju preispituje i donosi u drugom čitanju s mogućim izmjenama, bilo dvotrećinskom većinom, uključujući predstavnike Komisije, bilo jednoglasnom odlukom predstavnika država članica; [Am. 60.]
(h)	razmatra i odobrava administrativne dogovore iz članka 11. stavka 5.;


(i)	donosi strategiju za suzbijanje prijevara proporcionalno rizicima od prijevara i uzimajući u obzir troškove i koristi mjera koje treba provoditi;
(j)	donosi i objavljuje pravila za sprečavanje sukoba interesa svojih članova i postupanje u vezi s njima te svake godine na svojim internetskim stranicama objavljuje izjavu o interesima članova Upravnog odbora; [Am. 61.]
(k)	donosi i redovito ažurira planove komunikacije i dijeljenja informacija iz članka 13. na temelju analize potreba;
(l)	donosi i objavljuje svoj poslovnik; [Am. 62.]
(m)	dvotrećinskom većinom svojih članova s pravom glasa imenuje članove Izvršnog odbora u skladu s člankom 21.;
(n)	utvrđuje mandat za zadaće Izvršnog odbora iz članka 21.;
(o)	u skladu sa stavkom 2. izvršava ovlasti u odnosu na osoblje Agencije koje se Pravilnikom o osoblju dodjeljuju tijelu za imenovanje te ovlasti koje se Uvjetima zaposlenja ostalih službenika dodjeljuju tijelu ovlaštenom za sklapanje ugovora o radu[footnoteRef:34]; [34: 	Uredba Vijeća (EEZ, Euratom, EZUČ) br. 259/68 od 29. veljače 1968. kojom se utvrđuje Pravilnik o osoblju za dužnosnike i Uvjeti zaposlenja ostalih službenika Europskih zajednica i kojom se uvode posebne mjere koje se privremeno primjenjuju na dužnosnike Komisije (SL L 56, 4.3.1968., str. 1.).] 



(p)	donosi provedbena pravila za primjenu Pravilnika o osoblju i Uvjeta zaposlenja ostalih službenika u skladu s člankom 110. stavkom 2. Pravilnika o osoblju;
(q)	imenuje i prati rad izvršnog direktora te pruža smjernice izvršnom direktoru i, prema potrebi, produljuje njegov mandat ili ga razrješava dužnosti u skladu s člankom 22.;
(r)	utvrđuje postupke za donošenje odluka izvršnog direktora;
(s)	prema potrebi imenuje računovodstvenog službenika, podložno Pravilniku o osoblju i Uvjetima zaposlenja ostalih službenika, koji je potpuno neovisan u obavljanju svojih dužnosti;
(t)	osigurava odgovarajuće postupanje na temelju rezultata i preporuka koji proizlaze iz izvješćâ o unutarnjoj i vanjskoj reviziji i evaluacija te istraga Europskog ureda za borbu protiv prijevara (OLAF) i Ureda europskog javnog tužitelja (EPPO);


(u)	donosi sve odluke o uspostavi unutarnjih struktura Agencije, uključujući uspostavu savjetodavnih ili radnih skupina i, prema potrebi, njihovu izmjenu, uzimajući u obzir potrebe Agencije u pogledu aktivnosti i dobro proračunsko upravljanje; [Am. 63.]
(v)	odlučuje o uslugama za koje Agencija može tražiti plaćanje naknada i pristojbi te donosi okvirni model financijske raspodjele naknada i pristojbi koje se plaćaju kako je navedeno u članku 26. stavku 3. točki (c). Ako Komisija u roku od 15 dana od datuma donošenja odluke Upravnog odbora o uslugama za koje će tražiti naknadu ili okvirnog modela izrazi svoje neslaganje, Upravni odbor tu odluku preispituje i donosi u drugom čitanju s mogućim izmjenama, bilo dvotrećinskom većinom, uključujući predstavnike Komisije, bilo jednoglasnom odlukom predstavnika država članica; [Am. 64.]
(w)	donosi strategiju za povećavanje učinkovitosti i ostvarivanje sinergija;


(x)	donosi strategiju za suradnju s trećim zemljama i/ili međunarodnim organizacijama iz članka 11. stavka 6. Ako Komisija u roku od 15 dana od datuma donošenja strategije izrazi svoje neslaganje, Upravni odbor tu strategiju preispituje i donosi u drugom čitanju s mogućim izmjenama, bilo dvotrećinskom većinom, uključujući predstavnike Komisije, bilo jednoglasnom odlukom predstavnika država članica; [Am. 65.]
(y)	donosi interna sigurnosna pravila Agencije kako je navedeno u članku 41.;
(z)	imenuje službenika za zaštitu podataka Agencije.
2.	Upravni odbor donosi, u skladu s člankom 110. stavkom 2. Pravilnika o osoblju, odluku na temelju članka 2. stavka 1. Pravilnika o osoblju i članka 6. Uvjeta zaposlenja ostalih službenika, kojom se relevantne ovlasti tijela nadležnog za imenovanja delegiraju izvršnom direktoru i utvrđuju uvjeti pod kojima se to delegiranje ovlasti može suspendirati. Izvršni direktor ovlašten je dalje delegirati te ovlasti.


Kada to zahtijevaju izvanredne okolnosti Upravni odbor može odlukom privremeno suspendirati delegiranje ovlasti tijela za imenovanja izvršnom direktoru i ovlasti koje je izvršni direktor delegirao dalje te ih izvršavati sam ili ih delegirati jednom od svojih članova ili članu osoblja koji nije izvršni direktor.
Članak 17.
Godišnji i višegodišnji programi rada
1.	Do 30. studenoga svake godine, Upravni odbor, na temelju nacrta koji podnosi izvršni direktor i uzimajući u obzir mišljenje Komisije te, kad je riječ o višegodišnjem programiranju, nakon savjetovanja s Europskim parlamentom, donosi jedinstveni programski dokument koji obuhvaća višegodišnje i godišnje programe. Taj dokumentAko upravni odbor odluči da neće uzeti u obzir neke elemente mišljenja Komisije, on o tome dostavlja detaljno obrazloženje. Obveza dostave detaljnog obrazloženje primjenjuje se i na elemente na koje su ukazali Europski parlament tijekom savjetovanja. Upravni odbor prosljeđuje jedinstveni programski dokument Europskom parlamentu, Vijeću i Komisiji do 31. siječnja sljedeće godine. [Am. 66.]


U slučaju da Komisija u roku od 15 dana od dana donošenja jedinstvenog programskog dokumenta izrazi neslaganje s dokumentom, Upravni odbor preispituje jedinstveni programski dokument i donosi ga s mogućim izmjenama u roku od dva mjeseca u drugom čitanju, bilo dvotrećinskom većinom koja uključuje predstavnike Komisije ili jednoglasnom odlukom predstavnika država članica. [Am. 67.]
2.	Jedinstveni programski dokument postaje konačan nakon konačnog donošenja općeg proračuna te se, ako je potrebno, može u skladu s njim prilagoditi.
3.	Godišnji program rada sadržava detaljne ciljeve i očekivane rezultate, uključujući pokazatelje uspješnosti. Sadržava i opis aktivnosti koje je potrebno financirati i podatke o financijskim i ljudskim resursima dodijeljenima za svaku aktivnost, u skladu s načelima planiranja proračuna i upravljanja proračunom po aktivnostima. Godišnji program rada mora biti usklađen s višegodišnjim programom rada iz stavka 7. U njemu moraju biti jasno navedene zadaće koje su dodane, izmijenjene ili izbrisane u usporedbi s prethodnom financijskom godinom. Godišnji i/ili višegodišnji program obuhvaćaju strategiju odnosa s trećim zemljama ili međunarodnim organizacijama iz članka 11. i aktivnosti povezane s tom strategijom.


4.	Upravni odbor mijenja doneseni godišnji program rada ako Agencija dobije novu zadaću. Uvrštavanje nove zadaće podliježe analizi učinka na ljudske i financijske resurse te može biti podložno odluci o odgodi drugih zadaća.
5.	Upravni odbor ispituje i odobrava, u okviru pripreme jedinstvenog programskog dokumenta, zahtjeve Komisije ili država članica za tehničkom pomoći, kako je navedeno u članku 3. stavku 1. točki (c), članku 3. stavku 2. točki (b), članku 5. stavcima od 5. do 8., članku 8. stavcima 6. i 7., članku 9. stavku 3., članku 10. stavku 4. i članku 11. stavcima 2. i 4. Odobravanje takvih zahtjeva:
(a)	ne smije ugrožavati provođenje drugih zadaća Agencije;
(b)	ne smije dovesti do udvostručavanja djelovanja;
(c)	podliježe analizi učinka na ljudske i financijske resurse; i
(d)	može biti podložno odluci o odgodi drugih zadaća.


6.	Svaka znatna izmjena godišnjeg programa rada donosi se prema istom postupku kao i početni godišnji program rada. Upravni odbor ovlast za donošenje manjih izmjena godišnjeg programa rada može delegirati izvršnom direktoru.
7.	Višegodišnji program rada sadržava opći strateški program, uključujući ciljeve, očekivane rezultate i pokazatelje uspješnosti. Sadržava i program resursa, uključujući višegodišnji proračun i osoblje.
8.	Program resursa ažurira se jednom godišnje. Strateški program ažurira se prema potrebi, posebno s obzirom na rezultate evaluacije iz članka 41.
Članak 18.
Predsjednik Upravnog odbora
1.	Upravni odbor bira predsjednika i zamjenika predsjednika među svojim članovima koji imaju pravo glasa. Predsjednik i zamjenik predsjednika biraju se dvotrećinskom većinom glasova članova Upravnog odbora s pravom glasa.


2.	Zamjenik predsjednika automatski preuzima mjesto predsjednika ako je predsjednik spriječen obavljati svoje zadaće.
3.	Mandat predsjednika i zamjenika predsjednika traje četiri godine. Njihov se mandat može obnoviti jednom. Međutim, ako njihovo članstvo u Upravnom odboru prestane u bilo kojem trenutku tijekom njihova mandata, njihov mandat automatski prestaje na taj datum.
Članak 19.
Sastanci Upravnog odbora
1.	Sastanci Upravnog odbora odvijaju se u skladu s poslovnikom, a saziva ih njegov predsjednik.
2.	Izvršni direktor Agencije sudjeluje u raspravama, osim ako njegovo sudjelovanje može dovesti do sukoba interesa, prema odluci predsjednika, ili ako Upravni odbor treba donijeti odluku, u skladu s člankom 35.


3.	Upravni odbor održava redovite sastanke dvaput godišnje. Povrh toga, sastaje se na inicijativu predsjednika ili na zahtjev Komisije ili jedne trećine država članicasvojih članova. [Am. 68.]
4.	Kad je riječ o pitanjima povjerljivosti ili sukoba interesa, Upravni odbor može odlučiti da o određenim točkama dnevnog reda raspravi bez prisutnosti predmetnih članova odbora. To ne utječe na pravo država članica i Komisije da ih predstavlja zamjenik člana ili bilo koja druga osoba. Detaljna pravila za primjenu ove odredbe utvrđuju se u poslovniku Upravnog odbora.
5.	Upravni odbor na sastanke kao promatrača može pozvati svaku osobu čije bi mišljenje moglo biti korisno.
6.	Članovima Upravnog odbora mogu, podložno odredbama poslovnika, pomagati savjetnici ili stručnjaci.
7.	Tajništvo Upravnog odbora uspostavlja Agencija.


Članak 20.
Pravila o glasovanju Upravnog odbora
1.	Upravni odbor donosi odluke apsolutnom većinom glasova svojih članova s pravom glasa, osim ako je ovom Uredbom predviđeno drukčije.
2.	Odluke iz članka 16. stavka 1. točaka od (c) do (e) i točaka (i), (j), (n), (o), (p), (q), (t) i (u) te iz članka 16. stavka 2. mogu se donijeti samo ako su predstavnici Komisije glasovali „za”. Za potrebe donošenja odluka iz članka 16. stavka 1. točke (b) suglasnost predstavnika Komisije potrebna je samo za elemente odluke koji nisu povezani s godišnjim i višegodišnjim programom rada Agencije. [Am. 69.]
3.	Svaki član s pravom glasa ima jedan glas. Izvršni direktor Agencije ne glasuje. [Am. 70.]
4.	U odsutnosti člana njegov zamjenik ima pravo iskoristiti pravo glasa tog člana.
5.	Poslovnikom se detaljnije utvrđuju načini glasovanja, uključujući uvjete za djelovanje člana u ime drugog člana.


Članak 21.
Izvršni odbor 
1.	Upravnom odboru pomaže Izvršni odbor.
2.	Izvršni odbor:
(a)	nadzire provedbu odluka Upravnog odbora koje se odnose na administrativno i proračunsko upravljanje;
(aa)	odlučuje o pitanjima predviđenima financijskim pravilima donesenima u skladu s člankom 25. koja ovom Uredbom nisu namijenjena Upravnom odboru; [Am. 71.]
(b)	priprema odluke koje donosi Upravni odbor;
(c)	osigurava, zajedno s Upravnim odborom, odgovarajuće naknadno postupanje s obzirom na saznanja i preporuke koje proizlaze iz izvješća i evaluacija unutarnje i vanjske revizije, kao i iz istraga OLAF-a i EPPO-a.


3.	Prema potrebi, Izvršni odbor može u slučaju hitnosti donijeti određene privremene odluke u ime Upravnog odbora, osobito o proračunskim pitanjima i o pitanjima povezanima s administrativnim upravljanjem, uključujući obustavu delegiranja ovlasti tijela nadležnog za imenovanja.
4.	Izvršni odbor sastoji se od predsjednika i zamjenika predsjednika Upravnog odbora, jednog predstavnika Komisije u Upravnom odboru i tri člana koje je Upravni odbor imenovao među svojim članovima s pravom glasa. Predsjednik Upravnog odbora ujedno je i predsjednik Izvršnog odbora. Izvršni direktor sudjeluje na sastancima Izvršnog odbora, ali nema pravo glasa. Izvršni odbor na svoje sastanke može pozvati druge promatrače. [Am. 72.]
5.	Mandat članova Izvršnog odbora traje četiri godine i može biti obnovljen. Mandat članova Izvršnog odbora ističe prestankom njihova članstva u Upravnom odboru.


6.	Izvršni odbor održava najmanje jedan redoviti sastanak svaka tri mjeseca. Osim toga, sastaje se na inicijativu predsjednika ili na zahtjev svojih članova.
6a.	Izvršni odbor odluke donosi konsenzusom. Ako Izvršni odbor nije u mogućnosti donijeti odluku konsenzusom, pitanje se upućuje Upravnom odboru. [Am. 73.]
7.	Upravni odbor donosi poslovnik Izvršnog odbora.
POGLAVLJE V.
IZVRŠNI DIREKTOR
Članak 22.
Imenovanje, produljenje mandata i razrješenje dužnosti 
1.	Izvršnog direktora imenuje Upravni odbor s obzirom na postignuća i, vještine, stručnost i dokazane kompetencije te iskustvo relevantno za pomorski sektor s popisa kandidata koje predloži Komisija na temelju otvorenog i transparentnog postupka odabira kojim se poštuje načelo rodne ravnoteže. [Am. 74.]


1a.	Prije imenovanja, kandidata kojeg je odabrao Upravni odbor poziva se da pred nadležnim odborom Europskog parlamenta dâ izjavu i odgovori na pitanja njegovih članova. [Am. 75.]
2.	Agenciju prilikom sklapanja ugovora s izvršnim direktorom zastupa predsjednik Upravnog odbora.
3.	Mandat izvršnog direktora traje pet godina. Pravovremeno, prije isteka tog razdoblja Komisija obavlja procjenu u kojoj uzima u obzir ocjenu rada izvršnog direktora te buduće zadaće i izazove Agencije.
4.	Na prijedlog Komisije i uzimajući u obzir ocjenu iz stavka 3., Upravni odbor može jedanput produljiti mandat izvršnog direktora, i to za razdoblje od najviše pet godina. Upravni odbor obavješćuje Europski parlament i Vijeće o svojoj namjeri produživanja mandata izvršnom direktoru. Prije nego što Upravni odbor donese odluku o produljenju mandata, izvršnog direktora može se pozvati da pred nadležnim odborom Europskog parlamenta da izjavu i odgovori na pitanja njegovih članova. [Am. 76.]


5.	Izvršni direktor čiji je mandat produljen ne može sudjelovati u još jednom postupku odabira za isto radno mjesto.
6.	Izvršni direktor može biti razriješen dužnosti samo odlukom Upravnog odbora, koji odlučuje na prijedlog Komisije. Europski parlament i Vijeće obavješćuju se o razlozima za takvu odluku, uz ispunjavanje primjenjivih zahtjeva u pogledu povjerljivosti. [Am. 77.]
6a.	Upravni odbor odluku o imenovanju, produljenju mandata ili razrješenju dužnosti izvršnog direktora donosi dvotrećinskom većinom glasova svojih članova s pravom glasa. [Am. 78.]
7.	Izvršni je direktor zaposlen kao privremeni službenik Agencije u skladu s člankom 2. točkom (a) Uvjeta zaposlenja ostalih službenika.


Članak 23.
Zadaće i odgovornosti izvršnog direktora
1.	Izvršni direktor upravlja Agencijom u skladu s odlukama Upravnog odbora i odgovara Upravnom odboru.
2.	Ne dovodeći u pitanje ovlasti Komisije, Upravnog odbora i Izvršnog odbora, izvršni direktor neovisan je u obavljanju svojih dužnosti te ne traži i ne prima upute ni od koje vlade te ni od kojeg drugog tijela.
3.	Izvršni direktor na poziv izvješćuje Europski parlament o izvršavanju svojih dužnosti. Vijeće može pozvati izvršnog direktora da podnese izvješće o izvršavanju svojih dužnosti.
4.	Izvršni direktor pravni je zastupnik Agencije. Stoga, izvršni direktor: [Am. 79.]
(a)	pruža tehničku pomoć i stručno znanje Komisiji i državama članicama u kontekstu sastanaka IMO-a; [Am. 80.]
(b)	odgovara Upravnom odboru Agencije pri donošenju politički osjetljivih odluka u interesu Unije. [Am. 81.]


5.	Izvršni direktor odgovoran je za provedbu zadaća dodijeljenih Agenciji ovom Uredbom. Ponajprije, izvršni direktor:
(a)	osigurava održivo i učinkovito svakodnevno upravljanje Agencijom; [Am. 82.]
(b)	organizira, usmjerava i nadzire rad i osoblje Agencije u okviru ograničenja odluka Upravnog odbora;
(c)	priprema i provodi odluke koje donosi Upravni odbor;
(d)	priprema nacrt financijskih pravila koja se primjenjuju na Agenciju i koje donosi Upravni odbor;
(e)	izrađuje procjene prihoda i rashoda Agencije, u skladu s člankom 27. i izvršava proračun u skladu s člankom 28.;
(f)	priprema nacrt jedinstvenog programskog dokumenta i podnosi ga Upravnom odboru na donošenje nakon savjetovanja s Komisijom najmanje četiri tjedna prije relevantnog sastanka Upravnog odbora;


(g)	provodi jedinstveni programski dokument, prati napredak u odnosu na relevantne pokazatelje i izvješćuje Upravni odbor o toj provedbi;
(h)	izrađuje konsolidirano godišnje izvješće o radu Agencije i podnosi to izvješće Upravnom odboru radi ocjene i donošenja;
(i)	odgovara na sve zahtjeve za pomoć u skladu s člankom 17. stavkom 5.;
(j)	odlučuje o provođenju posjeta i inspekcijskih pregleda predviđenih u članku 10., nakon savjetovanja s Komisijom i slijedeći metodologiju za posjete koju je utvrdio Upravni odbor u skladu s člankom 16. stavkom 1. točkom (g);
(k)	odlučuje o sklapanju administrativnih dogovora s drugim tijelima Unije koja djeluju u područjima djelovanja Agencije, pod uvjetom da se nacrt dogovora dostavi prvo Komisiji i zatim Upravnom odboru na savjetovanje u skladu s člankom 11. stavkom 5. i pod uvjetom da Upravni odbor u roku od četiri tjedna ne uloži prigovor;


(l)	poduzima sve potrebne korake, uključujući donošenje internih upravnih uputa i objavu obavijesti, kako bi se osiguralo funkcioniranje Agencije u skladu s odredbama ove Uredbe;
(m)	uspostavlja djelotvoran sustav praćenja kako bi se omogućila usporedba postignuća Agencije s njezinim ciljevima i zadaćama utvrđenim u ovoj Uredbi. U tu svrhu, u suglasnosti s Komisijom i Upravnim odborom uspostavlja prilagođene pokazatelje uspješnosti koji omogućavaju učinkovitu ocjenu postignutih rezultata. Osigurava da se organizacijska struktura Agencije redovito prilagođava potrebama koje se mijenjaju, u okviru raspoloživih financijskih i ljudskih resursa. U skladu s tim utvrđuje postupke redovite procjene koji zadovoljavaju priznate stručne norme;
(n)	uspostavlja djelotvoran i učinkovit sustav unutarnje kontrole i osigurava rad tog sustava te izvješćuje Upravni odbor o svakoj bitnoj promjeni u njemu;


(o)	osigurava provedbu procjena rizika i upravljanje rizicima za Agenciju;
(p)	priprema akcijski plan za daljnje djelovanje s obzirom na zaključke iz izvješćâ i evaluacija unutarnje ili vanjske revizije te istraga OLAF-a i EPPO-a, kako je navedeno u članku 38., i podnosi izvješće o napretku dvaput godišnje Komisiji, a redovito Upravnom odboru;
(q)	štiti financijske interese Unije primjenom preventivnih mjera protiv prijevare, korupcije i drugih nezakonitih aktivnosti djelotvornim provjerama, ne dovodeći u pitanje istražnu nadležnost OLAF-a i EPPO-a, i, ako se utvrde nepravilnosti, osiguravanjem povrata pogrešno isplaćenih iznosa i prema potrebi izricanjem djelotvornih, proporcionalnih i odvraćajućih administrativnih i financijskih sankcija;
(r)	priprema strategiju za borbu protiv prijevara, strategiju za povećavanje učinkovitosti i ostvarivanje sinergija, strategiju suradnje s trećim zemljama i/ili međunarodnim organizacijama te strategiju za organizacijsko upravljanje i sustave unutarnje kontrole za Agenciju i dostavlja ih Upravnom odboru na odobrenje;


(s)	promiče raznolikost i osigurava rodnu ravnotežu u zapošljavanju osoblja Agencije;
(t)	zapošljava osoblje sa što šireg zemljopisnog područja;
(u)	osmišljava i provodi komunikacijsku politiku za Agenciju;
(v)	obavlja sve druge zadaće koje mu je povjerio ili delegirao Upravni odbor ili koje su propisane ovom Uredbom.
Članak 24.
Sudjelovanje trećih zemalja
1.	Agencija je otvorena za sudjelovanje trećih zemalja koje su sklopile sporazume s Unijom te su time donijele i primjenjuju zakonodavstvo Unije u području pomorske sigurnosti te sprečavanja i saniranja onečišćenja s brodova.
2.	Prema odgovarajućim odredbama tih sporazuma i nakon što Komisija dostavi svoje mišljenje, Agencija sklapa dogovore kojima se određuje priroda i opseg detaljnih pravila za sudjelovanje tih zemalja u radu Agencije, uključujući odredbe o financijskim doprinosima i osoblju.


POGLAVLJE VI.
FINANCIJSKE ODREDBE
Članak 25.
Financijska pravila
Financijska pravila koja se primjenjuju na Agenciju donosi Upravni odbor nakon savjetovanja s Komisijom. Financijska pravila ne smiju odstupati od Delegirane uredbe Komisije (EU) 2019/715, osim ako je to odstupanje posebno potrebno za rad Agencije i Komisija je za to prethodno dala svoju suglasnost.
Članak 26.
Proračun
1.	Procjene svih prihoda i rashoda Agencije pripremaju se svake financijske godine, koja odgovara kalendarskoj godini, i prikazuju u proračunu Agencije.
2.	Prihodi i rashodi u proračunu Agencije moraju biti uravnoteženi.


3.	Ne dovodeći u pitanje druge izvore, u prihode Agencije ubrajaju se:
(a)	doprinos Unije iz općeg proračuna Europske unije i bespovratna sredstva tijela Unije;
(b)	mogući doprinosi iz bilo koje treće zemlje koja sudjeluje u radu Agencije u skladu s člankom 24.;
(c)	sve naknade i pristojbe za infrastrukturu, publikacije, osposobljavanje ili bilo koje druge usluge obuhvaćene područjem primjene ove Uredbe koje Agencija pruža u skladu s delegiranim i provedbenim aktima donesenima na temeljuiz članka 33.; [Am. 83.]
(d)	svi dobrovoljni financijski doprinosi država članica, trećih zemalja ili drugih subjekata, pod uvjetom da su takvi doprinosi transparentni, jasno navedeni u proračunu i da ne ugrožavaju neovisnost i nepristranost Agencije.
4.	Rashodi Agencije uključuju plaće osoblja, administrativne, infrastrukturne i operativne troškove.


Članak 27.
Donošenje proračuna
1.	Izvršni direktor svake godine izrađuje nacrt procjene prihoda i rashoda Agencije za sljedeću financijsku godinu, uključujući nacrt plana radnih mjesta, te ga šalje Upravnom odboru.
2.	Upravni odbor na osnovi tog nacrta donosi privremeni nacrt procjene prihoda i rashoda Agencije za sljedeću financijsku godinu.
3.	Privremeni nacrt procjene prihoda i rashoda Agencije šalje se Komisiji do 31. siječnja svake godine. Upravni odbor šalje konačni nacrt procjene Komisiji do 31. ožujka te godine.
4.	Komisija šalje izvještaj o procjenama proračunskom tijelu zajedno s nacrtom općeg proračuna Europske unije.
5.	Komisija, na temelju izvještaja o procjenama, u nacrt općeg proračuna Europske unije uvrštava procjene koje smatra potrebnima za plan radnih mjesta i iznos subvencije koji će se naplatiti iz općeg proračuna, te ga podnosi proračunskom tijelu u skladu s člancima 313. i 314. UFEU-a.


6.	Proračunsko tijelo odobrava sredstva za doprinos Agenciji.
7.	Proračunsko tijelo usvaja plan radnih mjesta Agencije.
8.	Proračun Agencije donosi Upravni odbor dvotrećinskom većinom glasova članova s pravom glasa. Proračun postaje konačan nakon konačnog donošenja općeg proračuna Europske unije. Proračun se prema potrebi usklađuje na odgovarajući način. [Am. 84.]
9.	Na svaki projekt povezan sa zgradama koji će vjerojatno imati znatne posljedice na proračun Agencije primjenjuju se odredbe Delegirane uredbe Komisije (EU) br. 2019/715.
Članak 28.
Izvršenje proračuna
1.	Izvršni direktor izvršava proračun Agencije.
2.	Izvršni direktor svake godine šalje proračunskom tijelu sve informacije koje su važne za rezultate postupaka procjene.


Članak 29.
Podnošenje financijskih izvještaja i razrješnica
1.	Računovodstveni službenik Agencije mora dostaviti privremeni financijski izvještaj računovodstvenom službeniku Komisije i Revizorskom sudu do 1. ožujka sljedeće financijske godine.
2.	Agencija mora dostaviti izvješće o proračunskom i financijskom upravljanju Europskom parlamentu, Vijeću i Revizorskom sudu do 31. ožujka sljedeće financijske godine.
3.	Računovodstveni službenik Komisije mora Revizorskom sudu dostaviti privremeni financijski izvještaj Agencije, konsolidiran s financijskim izvještajem Komisije, do 31. ožujka sljedeće financijske godine.
4.	Po primitku primjedbi Europskog revizorskog suda na privremene financijske izvještaje Agencije, na temelju članka 246. Financijske uredbe, izvršni direktor sastavlja završne financijske izvještaje Agencije na vlastitu odgovornost i dostavlja ih Upravnom odboru na mišljenje.


5.	Upravni odbor daje mišljenje o završnim financijskim izvještajima Agencije.
6.	Do 1. srpnja sljedeće financijske godine računovodstveni službenik šalje završni financijski izvještaj, zajedno s mišljenjem Upravnog odbora, Europskom parlamentu, Vijeću, Komisiji i Europskom revizorskom sudu.
7.	Konačni financijski izvještaji objavljuju se u Službenom listu Europske unije do 15. studenoga sljedeće financijske godine.
8.	Izvršni direktor šalje Revizorskom sudu odgovor na njegove primjedbe do 30. rujna. Izvršni direktor taj odgovor dostavlja i Upravnom odboru.
9.	Izvršni direktor Europskom parlamentu na njegov zahtjev podnosi sve podatke potrebne za nesmetanu primjenu postupka davanja razrješnice za predmetnu financijsku godinu u skladu s člankom 261. stavkom 3. Financijske uredbe.
10.	Na temelju preporuke Vijeća, koje odlučuje kvalificiranom većinom, Europski parlament do 15. svibnja godine N + 2 daje razrješnicu izvršnom direktoru za izvršenje proračuna za godinu N.


POGLAVLJE VII.
OSOBLJE
Članak 30.
Opće odredbe
Na osoblje Agencije primjenjuju se Pravilnik o osoblju i Uvjeti zaposlenja ostalih službenika te pravila koja su zajednički donijele institucije Unije za provedbu Pravilnika o osoblju i Uvjeta zaposlenja ostalih službenika.
Članak 31.
Upućeni nacionalni stručnjaci i drugo osoblje
1.	Agencija se može služiti uslugama upućenih nacionalnih stručnjaka i drugog osoblja koje nije zaposleno u Agenciji.
2.	Upravni odbor donosi odluku kojom utvrđuje pravila o upućivanju nacionalnih stručnjaka u Agenciju.


POGLAVLJE VIII.
OPĆE I ZAVRŠNE ODREDBE
Članak 32.
Pravni status i sjedište
1.	Agencija je tijelo Unije i ima pravnu osobnost.
2.	U svakoj državi članici Agencija ima najširu pravnu sposobnost koja se prema nacionalnim propisima dodjeljuje pravnim osobama. Osobito može stjecati pokretnine i nekretnine i njima raspolagati te biti stranka u sudskom postupku.
3.	Agenciju predstavlja njezin izvršni direktor.
4.	Sjedište Agencije nalazi se u Lisabonu, u Portugalu.
4a.	Kako bi se ostvarile financijske uštede, Agencija prema potrebi surađuje s drugim institucijama, agencijama i tijelima Unije, posebno s onima čije je sjedište u istoj državi članici. [Am. 85.]


5.	Na zahtjev Komisije, Upravni odbor može odlučiti da, nakon što obavijesti nadležni odbor Europskog parlamenta, u dogovoru i u suradnji s predmetnim državama članicama te vodeći računa o utjecaju na proračun, uključujući bilo kakav doprinos koji mogu davati predmetne države članice, osnujeodlučiti osnovati regionalna središta za provođenje nekih zadaća Agencije na najdjelotvorniji i najučinkovitiji način. Pri donošenju takve odluke Upravni odbor određuje točan opseg aktivnosti regionalnog središta, izbjegavajući nepotrebne financijske izdatke i poboljšavajući suradnju s postojećim regionalnim i nacionalnim mrežama. [Am. 86.]
Članak 33.
Provedbeni akti u vezi s pristojbama i naknadamaPristojbe i naknade [Am. 87.]
1.	Komisija u skladu s načelima utvrđenima u stavcima 2., 3. i 4. donosi provedbene akte kojima određuje:
(a)	pristojbe i naknade koje se plaćaju Agenciji, posebno u skladu s člankom 26. stavkom 3. točkom (c); i
(b)	uvjete plaćanja.
Ti se provedbeni akti donose u skladu s postupkom ispitivanja iz članka 34. stavka 2. [Am. 88.]


2.	Naknade i pristojbe naplaćuju se za moguće usluge koje Agencija pruža, posebno trećim zemljama i industriji za zadaće koje su u nadležnosti Agencije.
3.	Sve naknade i pristojbe izražene su i plaćaju se u eurima. Naknade i pristojbe utvrđuju se na transparentan, pravedan i ujednačen način. Posebne potrebe malih i srednjih poduzeća uzimaju se u obzir, uključujući mogućnost raspodjele uplata na nekoliko obroka i faza, prema potrebi. Raspodjela naknada jasno se navodi u financijskom izvještaju. Utvrđuju se razumni rokovi za plaćanje naknada i pristojbi.
4.	Iznos naknada i pristojbi određuje se tako da s njima povezani prihodi budu dostatni za pokriće ukupnih troškova pruženih usluga. U tim se troškovima posebno prikazuju svi rashodi Agencije za osoblje uključeno u aktivnosti iz stavka 2., uključujući proporcionalan doprinos poslodavca za sustav mirovinskog osiguranja. Ako zbog pružanja usluga obuhvaćenih pristojbama i naknadama učestalo dolazi do značajne neravnoteže, mora se revidirati visina tih pristojbi i naknada. Navedene pristojbe i naknade namjenski su prihodi Agencije.


4a.	Komisija donosi delegirane akte u skladu s člankom 33.a. kojima se dopunjuje ova Uredba utvrđivanjem metodologije za izračun pristojbi i naknada iz stavka 2. Ta se metodologija temelji na načelima utvrđenima u stavcima 3. i 4. [Am. 89.]
4b.	Na temelju metodologije utvrđene u skladu sa stavkom 4.a Komisija donosi provedbene akte kojima se određuju pristojbe i naknade za pružanje usluga. Ti se akti donose u skladu s postupkom ispitivanja iz članka 34. stavka 2. [Am. 90.]
Članak 33a.
Izvršavanje delegiranja ovlasti
1.	Ovlast za donošenje delegiranih akata dodjeljuje se Komisiji pod uvjetima utvrđenima u ovom članku.
2.	Ovlast za donošenje delegiranih akata iz članka 33. stavka 4.a dodjeljuje se Komisiji na neodređeno vrijeme počevši od [datuma primjene Uredbe]. / na razdoblje od… godina počevši od …


3.	Europski parlament ili Vijeće u svakom trenutku mogu opozvati delegiranje ovlasti iz članka 33. točke (4a). Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
4.	Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.
5.	Čim donese delegirani akt, Komisija ga istodobno priopćuje Europskom parlamentu i Vijeću.
6.	Delegirani akt donesen na temelju članka 33. stavka 4.a stupa na snagu samo ako ni Europski parlament ni Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća. [Am. 91.]


Članak 34.
Postupak odbora
1.	Komisiji pomaže Odbor za sigurnost na moru i sprečavanje onečišćenja s brodova (COSS) osnovan Uredbom (EZ) br. 2099/2002 Europskog parlamenta i Vijeća[footnoteRef:35]. Navedeni odbor je odbor u smislu Uredbe (EU) br. 182/2011. [35: 	Uredba (EZ) br. 2099/2002 Europskog parlamenta i Vijeća od 5. studenoga 2002. o osnivanju Odbora za sigurnost na moru i sprečavanje onečišćenja s brodova (COSS) i o izmjeni uredaba o pomorskoj sigurnosti i sprečavanju onečišćenja s brodova (SL L 324, 29.11.2002., str. 1.).] 

2.	Pri upućivanju na ovaj stavak primjenjuje se članak 5. Uredbe (EU) br. 182/2011.
Članak 35.
Povlastice i imuniteti
Na Agenciju i njezino osoblje primjenjuje se Protokol o povlasticama i imunitetima Europske unije.
Članak 36.
Pravila koja se odnose na jezike
1.	Na Agenciju se primjenjuju odredbe utvrđene u Uredbi Vijeća br. 1[footnoteRef:36]. [36: 	SL 17, 6.10.1958., str. 385/58. Uredba kako je zadnje izmijenjena Uredbom (EZ) br. 1791/2006 od 20. studenoga 2006. o prilagodbi određenih uredbi i odluka zbog pristupanja Bugarske i Rumunjske.] 

2.	Prevoditeljske usluge potrebne za funkcioniranje Agencije osigurava Prevoditeljski centar za tijela Europske unije.


Članak 37.
Transparentnost
1.	Uredba (EZ) br. 1049/2001 Europskog parlamenta i Vijeća[footnoteRef:37] primjenjuje se na dokumente koji su u posjedu Agencije. [37: 	Uredba (EZ) br. 1049/2001 Europskog parlamenta i Vijeća od 30. svibnja 2001. o javnom pristupu dokumentima Europskog parlamenta, Vijeća i Komisije (SL L 145, 31.5.2001., str. 43.).] 

2.	Upravni odbor u roku od šest mjeseci od datuma svojeg prvog sastanka donosi detaljna pravila za primjenu Uredbe (EZ) br. 1049/2001.
3.	Protiv odluke koju donese Agencija na temelju članka 8. Uredbe (EZ) br. 1049/2001 moguće je uložiti žalbu Europskom ombudsmanu ili pokrenuti postupak pred Sudom Europske unije, pod uvjetima utvrđenima u člancima 228. odnosno 263. UFEU-a.
4.	Agencija obrađuje osobne podatke u skladu s Uredbom (EU) 2018/1725 Europskog parlamenta i Vijeća[footnoteRef:38]. [38: 	Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).] 



Članak 38.
 Borba protiv prijevara
1.	Kako bi olakšala borbu protiv prijevara, korupcije, zloupotrebe položaja i drugih nezakonitih aktivnosti Agencija donosi odgovarajuće odredbe koje se primjenjuju na osoblje Agencije u skladu s Uredbom (EU, Euratom) br. 883/2013. [Am. 92.]
2.	Europski revizorski sud ovlašten je za provedbu revizije, na temelju dokumenata i na terenu, nad svim korisnicima bespovratnih sredstava, ugovarateljima i podugovarateljima koji su od Agencije primili sredstva Unije.
3.	OLAF može provoditi istrage, uključujući provjere i inspekcije na terenu kako bi utvrdio je li došlo do prijevara, korupcije, zlouporabe položaja ili bilo koje druge nezakonite aktivnosti koje utječu na financijske interese Unije u vezi s bespovratnim sredstvima ili ugovorom koji je financirala Agencija u skladu s odredbama i postupcima utvrđenima u Uredbi (EU, Euratom) br. 883/2013. [Am. 93.]


4.	Ne dovodeći u pitanje stavke 1., 2. i 3., sporazumi o suradnji s trećim zemljama i međunarodnim organizacijama, ugovori, sporazumi o bespovratnim sredstvima i odluke Agencije o bespovratnim sredstvima sadržavaju odredbe kojima se Europskom revizorskom sudu, OLAF-u i EPPO-u daje izričita ovlast za provođenje tih revizija i istraga u skladu s njihovim odgovarajućim nadležnostima.
Članak 39.
 Sigurnosna pravila za zaštitu klasificiranih i osjetljivih neklasificiranih podataka
Agencija donosi svoja sigurnosna pravila koja su ekvivalentna sigurnosnim propisima Komisije za zaštitu klasificiranih podataka Europske unije (EUCI) i osjetljivih neklasificiranih podataka, kako je utvrđeno u odlukama Komisije (EU, Euratom) 2015/443[footnoteRef:39] i 2015/444[footnoteRef:40]. Sigurnosna pravila Agencije obuhvaćaju odredbe za razmjenu, obradu i čuvanje tih podataka. [39: 	Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).]  [40: 	Odluka Komisije (EU, Euratom) 2015/444 od 13. ožujka 2015. o sigurnosnim propisima za zaštitu klasificiranih podataka EU-a (SL L 72, 17.3.2015., str. 53.).] 



Članak 40.
Odgovornost
1.	Ugovornu odgovornost Agencije uređuje zakon koji se primjenjuje na predmetni ugovor.
2.	Sud Europske unije nadležan je za donošenje presuda na temelju bilo koje arbitražne klauzule iz ugovora koje sklopi Agencija.
3.	U slučaju izvanugovorne odgovornosti Agencija, u skladu s općim načelima koja su zajednička pravima država članica, nadoknađuje svu štetu koju u obavljanju svojih dužnosti prouzroče njezine službe ili njezino osoblje.
4.	Sud Europske unije nadležan je u sporovima povezanima s naknadom štete iz stavka 3.
5.	Osobna odgovornost osoblja Agencije prema Agenciji uređena je odredbama koje su utvrđene u Pravilniku o osoblju ili u Uvjetima zaposlenja koje se na njih primjenjuju.


Članak 41.
Evaluacija i revizija
1.	Najkasnije pet godina od [datuma stupanja na snagu] i svakih pet godina nakon toga Komisija provodi evaluaciju u kojoj se posebno ocjenjuju utjecaj, djelotvornost i, učinkovitost i isplativost Agencije i njezinih radnih praksi. Evaluacijom se posebno ocjenjuje moguća potreba za izmjenom mandata Agencije, kao i financijski učinci svake takve izmjene. [Am. 94.]
2.	Komisija Europskom parlamentu, Vijeću i Upravnom odboru dostavlja izvješće o evaluaciji zajedno sa svojim zaključcima. Rezultati evaluacije objavljuju se.
3.	Pri svakoj drugoj evaluaciji ocjenjuju se i rezultati koje je Agencija ostvarila u pogledu svojih ciljeva, mandata i zadaća. Ako Komisija smatra da daljnje postojanje Agencije više nije opravdano s obzirom na ciljeve, mandat i zadaće koji su joj dodijeljeni, može predložiti da se ova Uredba u skladu s tim izmijeni ili stavi izvan snage.


Članak 42.
Administrativne istrage Europskog ombudsmana
Aktivnosti Agencije podliježu istragama Europskog ombudsmana u skladu s člankom 228. UFEU-a.
Članak 43.
Prijelazne odredbe
1.	Odstupajući od članka 15. ove Uredbe., članovi Upravnog odbora imenovani na temelju Uredbe (EZ) br. 1406/2002 prije [datum stupanja na snagu] ostaju na dužnosti članova Upravnog odbora dok im ne istekne mandat, ne dovodeći u pitanje pravo svake države članice da imenuje novog predstavnika.


2.	Izvršni direktor Agencije imenovan na temelju članka 16. Uredbe (EU) br. 1406/2002 i dalje ostaje na radnom mjestu izvršnog direktora i ima zadaće i odgovornosti predviđene u članku 23. ove Uredbe. Ako se odluka o produljenju mandata izvršnog direktora u skladu s člankom 16. stavkom 2. Uredbe (EU) br. 1406/2002 donese prije stupanja na snagu ove Uredbe, produljeni mandat traje pet godina. Ostali uvjeti ugovora ostaju nepromijenjeni.
3.	Stupanjem na snagu ove Uredbe ne dovode se u pitanje svi ugovori o radu koji su na snazi [datum stupanja na snagu].
Članak 44.
Stavljanje izvan snage
Uredba (EZ) br. 1406/2002 stavlja se izvan snage.


Članak 45.
Stupanje na snagu
[bookmark: _GoBack]Ova Uredba stupa na snagu dvadesetog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u …,
Za Europski parlament	Za Vijeće
Predsjednica	Predsjednik

